Barashada Luuqada Ingiriiska | Afrikaan I Saldhiga xalka caqabadaha\nSahal Issaakh — June 18, 2016\nLuuqada Ingiriiska waa luuqad caalami ah, ayna ku hadlaan wadamo badan oo dunidda dacaladeeda ah. Luuqadani waxay hodan ku tahay xagga ereyada, waxaana la sheegaa in ay maalin kastaa areyo cusub ku soo kordaan.\nHaddaba waxaan jeclahay in aan wax ka taabto qaabka ugu fudud ee lagu baran karo luuqada Ingiriiska. Marka koowaad waa in aad la timaadaa niyad waayo waxaad niyid u hayn lagama yaabo in aad barato marka xiga waxaa lagaa doonayaa in aad Ingiriiska ka barato macalin ay wanaagsantahay ku dhawaaqida ereyada Ingiriiska tani aad bay muhiim u tahay waxa ugu adag luuqadani waa fahamka qofka adiga kugula hadlayo ama hadaad cadeecad ka dhageeysaneysid sidii aad ku fahmi lahayd.\nKa soo bilaaw luuqada heerka ugu hooseeya oo ah Alfabeetada, sii waqti ku filan aqriskeeda. Macalinka waxaa uu ardayga baraa boqolkiisa labaatan iyo shan halka ardayga laga doonayo in uu la yimaado boqolkiiba todobaatan iyo shan. Isticmaal afarta qaacido ee lagu barto luuqadaha kuwaasoo kalla ah.\nIyo ku hadal\nWaa in aad adiga naftaada kula sheekeysataa luuqada Ingiriiska adigoo isku dayaayo in aad dhisto jumlado badan. Samee xifdis badan waa in aad qani ku ahaataa waxa loo yaqaan vocabulary (Ereyo badan oo cusub). Intaa ka dib waa in aad barataa 12ka qeybbood ee uu ka kooban yahay Garaamarka Ingiriiska kaddibna siddeeda qeybood ee Passive voice ka.\nIntaa kadib waa in aad barataa qeybaha hadalka ee loo yaqaan (Parts of Speech) waxayna ka kooban yihiin 7 qeybood oo kala ah,\nNoun (Magac), Pronoun (Magac u yaal), Adjectives (Sifa Sheege), Verb (Ficil), Adverbs (Ficil Kaabe) ,Preposition (Meeleeye) , conjunction (Xiriiriye) and interjection (Cajiib galiye).\nMarkii aad halkaan mareeyso waxa aad u baahan tahay waa in aad sameeyso dadaal badan oo ah xaga aqriska, soo gada qaamuus, kaas oo kaa caawin kara in aad ogaato micnaha ereyo badan. Aqri mar alaale markii aad aragto warqadaha ingiriiska ku qoran, hadii aad la kulanto eray aadan micnihiisa garaneynin waa in aad qaamuuska la aadaa. Mararka qaar isku day in aad kor ugu dhawaaqdo ereyada.\nUgu dambeeyntii waxaad u baahan tahay in aad sameeyso dhageeysi fara badan sidda cadeecadaha iyo talfishoonada BBC World Service, Aljazeera, CNN iyo Peace TV ee Af –Ingiriiska ku baxo.\nNext post Ilaalinta Iyo Dhawrista Diinta Islaamka |Tukesomalism.com\nPrevious post Waa Maxay Cudurka Loo Yaqaan Down Syndrome|TukeSomalism.com\nJune 29, 2017 at 10:00 am\t— Reply\nWaa talo fiican wll waxaan rajaynayaa umadda somaliyeed kafaa idaysan doonaan waa mahadsantiin wsc\nSeptember 4, 2017 at 8:10 am\t— Reply\nWaxaan filayaa inay anficidoonto dadka caqliga usaaxiibka ah


11kii Ciyaaryahan Ee Ugu Fiicnaa Wareega Hore Ee Group-yada Koobka Euro 2012. - jornalizem\n11kii Ciyaaryahan Ee Ugu Fiicnaa Wareega Hore Ee Group-yada Koobka Euro 2012.\nKa dib markii uu soo dhamaaday wareega hore ee Group-yada Euro 2012, waxaan baahin doonaa 11ka ciyaaryahan ee ay inala tahay inay si fiican uga dhex muuqdeen xulalkooda.\nWareega kasta oo soo dhamaada waxaan idiin soo gudbin doonaa 11ka ciyaaryahan ee ugu fiicnaa wareegaas, waxaana ku bilaabi doonaa sideedii kulan ee ugu horeysay Euro 2012, iyadoo ciyaartoyda la soo xulay ay ka socdaan sagaal wadan.\nWaxaa liiska ku jira ciyaaryahano waayo arag ah sida Pirlo iyo Shevchenko, ciyaartoy soo baxeysaa Dzagoev iyo Hummels; xiddigo haatan muuqda Sneijder iyo Iniesta.\nGoolhaye – Gianluigi Buffon (Italy)� – Buffon ayaa xilli ciyaareedyadii ugu danbeeyay dhaawacyo darted ka dhacsanaa in lagu soo darro ka hadlida goolhayayaasha ugu fiican adduunka. Lakiin waxa uu ismuujiyay mar kale kulankii Azzurri ay la yeelatay Spain, isagoo qeyb libaax leh ka qaatay barbarihii ay ka heleen xulka difaacanaya Euro 2012. 15 sanno ayuu u ciyaarayaa xulka Italy welina da’diisu waa 34 jir.\nDaafac Midig – Mathieu Debuchy (France) – Inkastoo ay u aheyd tartankiisii ugu horeeyay ee uu u ciyaaro France hadanaa Debuchy waxa uu soo bandhigay qaab ciyaareed aad u sareeya kulankii England. Waxa uu ku fiicnaa weerar qaadida waxaana uu kubada halis ah ka keenayay dhanka midig isagoo sidoo kalena si fiican u difaacday.\nDaafac Dhexe – Mats Hummels (Germany) – Guushii ay Jarmalka ka gaareen Portugal, Hummels waxa ay uu ahaa wadnaha daafaca Germany ee aamusiyay Portugal. Cristiano Ronaldo iyo asxaabtiisa waxa ay mari waayeen Hummels iyo daafacyadiisa kale Philipp Lahm, Holger Badstuber iyo Jerome Boateng.\nDaafac Dhexe- Simon Kjaer (Denmark) – Isaga iyo daafaca kale Daniel Agger waxa ay soo bandhigeen qaab ciyaareed aad u sareeya kulankii ay ka badiyeen Netherlands, taasoo aheyd natiijo lama filaan ah. Kjaer ooh ore loogu eedeyn jiray inuu ku xun yahay boos qaadashada ayaa garoonka Kharkiv ku soo bandhigay inaysan taasi waxba ka jirin. Daafac Bidix – Simon Poulsen (Denmark) - Xurentii uu xureystay garabka bidix ayaa keentay goolkii Michael Krohn-Dehli ee guusha ahaa. 27 jirkaan daafaca ah ayaa si fiican u raacayay Arjen Robben.


Waa maxay xiiq-dheertu? - BAARGAAL.NET\nAqoon kororsi caafimaad\n✔ Admin on March 13, 2011 0 Comment\nWaxa jira saddex marxaladood ama weji oo ay marto xiiq-dheertu. Wejiga kowaad (oo ah ilaa toddobaad ama laba toddobaad) waxay u bilaabantaa sidii duriga (hargabka), sanka oo qoyanaada, duuf farabadan, hindhiso, waxoogaa yar oo xummad ah, isla\nmarkaana hargabka ayaa sii xumaada. Wejiga labaad wuxuu ka kooban yahay qufac dheer oo aan xejin Karin (paroxymsm), kaasoo marmarka qaarkood qaylo dheer u keeana (yar ahaan dhallaanka) marka uu qofku neefsanayo. Qufacaasi wuxuu keenaa\nin qofka naqasku qabto, hunqaaco ama wajigiisu noqdo buluug hawada oo ku yaraatay awgeed. Inta u dhaxaysa qufacyada, qofku wuxuu u muuqdaa inuu fiican yahay. Marka qofku qufaca bilaabo wuxuu noqon karaa si aad u xun, isagoo aan\nwaxba cuni Karin, cabbi Karin ama neefsan karin. Xilliga dhallaanku waxaa ku dhegi kara naqaska oo suuxaan (inay neefsan kari waayaan) ama/iyo inay dhiig rooraan (jirkooda oo buluug u ekaada). Wejiga qufacu wuxuu socon karaa lix ama\nin ka badan oo toddobaad. Wejiga u danbeeyaa waa marka astaamaha cudurka si fiican loo arko oo ah toddobaadyo ama bilo.\nBakteeriyada keenta xiiq-dheertu waxay ku noolaataa sanka, afka iyo cunaha, waxaana lagu faafiyaa hawada marka qof bukaa uu hindhiso, qufaco amase hadlo. Dadka u dhow markaasi waxay neefsan karaan jeermiska. Dhallaanku waxay had iyo jeer ka qaadaan xiiq-dheerta carruurta ka waawayn amase waayeelka.\nXiiq-dheertu malaha dawo. Dhallaanku waxay u baahnaan karaan in isbitaal la dhigo iyo/ama in\nla siiyo kaalmo dheeri ah. Antibiyootig way caawisaa in laga hortago in cudurku\nfaafo oo ay dadka kale qaadaan, waana laga yaabaa inay yarayso khatarnimada\ncudurka haddii la siiyo bilowga hore ee cudurka. Haddii qofku la kulmo\nbakteeroyada, antibiyootiggu ma joojiyo inuu qofku qaado xiiq-dheerta. Qofka\nlagu dawaynayo antiobiyootig waxay qaadsiin karaan dadka kale ilaa 5 maalmood\noo dawada ah la dhammaysto. Qof kasta oo la kulmi kara bakteeriyada waa inla\nsiiyaa antibiyootig si looga hortago inay qaadsiiyaan cid kale cudurka, haddii\nuu ku dhacoba, xitaa hadday tallaalan yihiin. Midda kale, waxaa muhiim ah in\nqofku nasto oo dareere badanna cabbo.\nHaa. Qof ay hore ugu dhacday mar hore xiiq-dheertu, markale wuu qaadi karaa mustaqbalka.\nLamana oga ilaa iyo inta uu qofku ka nabdoon yahay halista xiiq-dheerta.\nCarruurta iyo dadka kale ma in laga joojiyaabaa iskuulka, xannaanada, shaqada iyo\nxarakaadka kale hadday qabaan xiiq-dheer?\nHaa. Dadka qaba xiiq-dheerta waa in laga joojiyaa dhammaan xarakaadka ilaa shan\ncisho oo antibiyootig ah ay dhammaystaan. Dadka qaba xiiq-dheerta ee aan qaadan\nantibiyootig waa in laga joojiyaa hawlaha ilaa 21 maalmood lagasoo bilaabo\nmarkuu qufacu ku bilaabmay. Xataa qofkii la kulmay hargabka iiqdheerta waa in\nlaga joojiyaa hawlaha ilaa uu shan maalmood oo antibiyootig ah dhammaysanayo.\nWaxa jira tallaalo ka hortaga xiiq-dheerta. Tallaalka xilliga carruurnimo waxaa lala\nsiiyaa carruurta kan gowracatada iyo teetanada isla mara (waxaa loogu yeedhaa\nDTaP). Shan qaybood oo tallaalka ah baa la siiyaa, lagasoo bilaabo markuu\nilmuhu jiro laba bilood, si looga ilaaliya xiiq-dheerta. Tallaalku wuu anfacaa\ncarruurta badankooda, laakiinse wuxuu marmarka qaarkood jabaa sannado ka dib.\nTallaalka carruurnimo ee DTaP lama siiyo qofkii ah 7 sannadood iyo wixii ka\nTallaalka xiiq-dheerta ee dhallinyarada iyo waayeelka qudhiisa waxaa lala bixiyaa\ngowracatada iyo teetanada (Tdap). Waxaa dhallinta lagu taliyaa inay helaan qayb\nkaliya oo tallaalka ah da’da u dhaxaysa 11 ilaa 12 sannadood si ay uga\nWaayeelka qudhoodu waa la siiyaa Tdap.


Chelsea oo £100million ku soo qaadaneysa Lewandowski iyo Falcao | XIDIGAHA — Isha Koowaad Ee Ciyaaraha\nHome » Maxaa Cusub » Chelsea oo £100million ku soo qaadaneysa Lewandowski iyo Falcao\nChelsea oo £100million ku soo qaadaneysa Lewandowski iyo Falcao\tKooxda Chesea ayaa ogaatay in mushkilada kooxdda ay hada ku hartay oo kaliya qeybta weerarka ,waxaana ay The Blus ku dhawaqday ololaheeda suuqa kala iibsiga ciyaartooyda ee xagaga soo aadan.\nKooxda caasimada ka dhisan ayaa sheegtay in labo weeraryahan oo wax tarkoodu muuqdo ay qarash fiican uhuri doonan.\nSida ay qortay jariirada The London Evening Standard naadiga Chelsea ayaa £100million, u adeegsan doonta saxiixa weeraryahanka kooxda Borussia Dortmund Robert Lewandowski iyo dhaliyaha sare ee kooxda Atletico Madrid, Radamel Falcao.\nThe London Evening Standard ayaa sheegtay in qorshahan uu yahay amar ka yimid Jose Mourinho kaas oo lagu wado in uu kooxda dib ula wareego.\nDagaalka Chelsea ee ku wajahan Robert Lewandowski iyo Radamel Falcao ayaa la sheegay in ay soo da dajin karto in uu mid baxo xidigaha Torres iyo Ba.


Wajiyada rusticka | Hal-abuurka khadka tooska ah\nHaddii aad jeceshahay iyaga, ama aad raadinayso xarfaha qaabka rusticka ah, sii wad akhrinta daabacaadan sababtoo ah waxaan kuu keenaynaa mid ururinta qaar ka mid ah xarfaha rusticka ugu fiican ee la soo dejiyo oo buuxi buug-gacmeedkaaga shakhsi ahaaneed.\nqoraallada rustic, ku guulaysto aduunka naqshadaynta taariikhda oo dhan. Waxaad u isticmaali kartaa naqshado kala duwan sida boodhadhka, qalabka waraaqaha, calaamadaha, iwm. Aad bay u fududahay in la aqoonsado ilaha qaabkan maadaama ay leedahay walxo qurxiyo oo aad u gaar ah.\nSi loo gaadho hel taabashada qaab-dhaqameedka, isticmaalka wejiyada noocaan ah waa lagama maarmaan mashaariicdaada naqshadeynta. Marka xigta, waxaan ku tusi doonaa qaar ka mid ah kuwa aan u aragno inay muhiim u yihiin naqshadeena.\n1 Waa maxay wajiyada rusticka?\n2 Farta rustic si loo soo dejiyo\n2.8 Qoraalka Rustic\n2.11 Jacaylka Galbeed\nWaa maxay wajiyada rusticka?\nNooca nooca rusticka ah waa mid leh waji aan ugu yeeri karno waddan, bilicsanaanta ku saleysan baadiyaha. Inta ugu badan ee xarfahan, waxay leeyihiin ka mid ah jilayaasha ay aad u calaamadsan serifs iyo stroke ballaaran, laakiin waxa kale oo jira sans-serif ama wajiyo qoraal ah oo si fiican u buuxinaya bilicdaan.\nIsticmaalka wejiga farta gacanta lagu qoray ee mashruucaaga naqshadaynta rusticku waxay si fiican ugu shaqayn kartaa bilicda guud ee isu keenta muuqaalka waddanka. Dhanka kale, haddii waxa aad raadinayso ay tahay far-qoraalka serif-ka ee aad loo calaamadeeyay, waxaa jira qaar badan oo aad ka heli doonto kuwaas oo si sax ah ula qabsanaya bilicda la raadinayo. Ka sokow, waxa jira wajiyo qoraal ah oo la mid ah bilicda rusticka ah ee aanu raadinayno, sida xarfaha block oo la mid ah shaambada.\nFarta rustic si loo soo dejiyo\nWaxaa jira fursado badan oo naloo soo bandhigay si aan u shaqeyno naqshado leh qaab rustic ah. Qaybtan, waxaad ka heli doontaa qaar ka mid ah xarfaha rusticka ugu fiican labadaba bilaash iyo lacagba si loo daboolo baahiyaha mashaariicdaada.\nQaar ka mid ah xarfaha ka muuqda liiskan waa u bilaash isticmaal shaqsi iyo ganacsi, bilaash isticmaal shaqsi ama hoos yimaada shatiga lacag bixinta.\nMarka hore, waxaanu kuu keenaynaa a nooca qadiimka ah ee rustic oo ku salaysan qaabkii hore ee maraykanka. Waxaad awoodi doontaa inaad ka hesho afar nooc oo kala duwan oo ka mid ah faylalka; Farta caadiga ah, faaligga, farcanka canabka ah iyo farcanka canabka ah.\nWaxay leedahay in ka badan 88 xaraf iyo xadhigyo kala duwan oo lagu abuurayo naqshado qurux badan qoraal ahaan. Nooca noocaani wuxuu si sax ah ugu shaqeeyaa naqshad kasta oo ka kooban geedo canab ah iyo rustic.\nNooca serif-ga gacanta lagu sameeyay, oo ku habboon horumarinta calaamadaha, kaararka ganacsiga, boodhadhka, calaamadaha, iwm. Iyada oo muuqaalkeeda rusticka ah, waxay la qabsataa sida aan hadda u akhrinay naqshad kasta.\nHaddii aad raadinayso far qoraal leh serifs xoog leh iyo saameyn duugowdayTani waxay noqon kartaa mid ka mid ah fursadaha ugu fiican.\nWaxaa dhiirigeliyay waagii reer galbeedka oo uu naqshadeeyay Brave Lion Fonts. Xaaladdan oo kale, qoraalkan aan ka hadlayno waa nooc bilaash ah oo ah farta qadiimiga ah ee Western Slab Serif. Waxaad u isticmaali kartaa mashaariicda ganacsiga iyo kuwa gaarka ah.\nWaa il in wuxuu u shaqeeyaa sida soo jiidashada naqshadeynta boodhadhka, bandhigyada, calaamadaha. Ilaa inta qaybaha naqshaduhu ay ku wareegsan yihiin bilicda rusticka ah ee aan ka hadlayno.\nIyadoo a aad u cajiib ah iyo hab lab waxaan kuu soo qaadanaynaa qoraalka Huvet Waxay si fiican ugu habboon tahay naqshadaynta astaanta, naqshadaynta wejiga, iyo calaamadaynta alaabta. Waxa aad ka heli doontaa Ingiriisi, nambaro, xarfo waaweyn iyo xarfo yar, calamadaha xarakaynta iyo waxa ay sidoo kale ku socon karaan labada Mac iyo Windows.\nTusaalahani wuxuu ku saabsan yahay a block typeface oo leh miisaan aad u badan, waxa aad ka arki kartaa serif fiiqan marka lagu daro qaab-xiran ee jilayaashooda.\nFar galbeed oo bilaash ah oo leh a qaab qallafsan oo uu dhiirigeliyay marxaladda galbeedka duurjoogta ah. Ku fiican naqshadaha waaweyn sida boodhadhka ama calaamadaha.\nWaa il ay ka kooban tahay xarfo waaweyn oo keliya iyo calaamado lahjad. Waxaad kaliya u isticmaali kartaa mashaariicdaada gaarka ah.\nHalkaa marka ay marayso, waxaanu kuu keenaynaa a nooca rustic ee cufan. Qoyska qoraalkan, waxaad ka heli kartaa saddex nooc oo kala duwan; joogto ah, wareegsan iyo canabka. Mid kasta oo ka mid ah qaababkan waxaa ka mid ah qoraalo dhib badan oo kala duwan.\nHaddii aad raadinayso guri guri iyo nashqad casri ah, Beeralayda ayaa buuxinaya shuruudahan. Tani ma aha oo kaliya, laakiin qoraalkani wuxuu si ku filan u shaqeeyaa nooc kasta oo nashqad ah oo siinaya a dhinaca xoogga iyo taariikhda.\nIyada oo afar nooc oo kala duwan si ay ula shaqeeyaan, tani farta waxyooday ee Maraykanka, doorasho sax ah haddii aad rabto inaad siiso taabasho casri ah oo qadiimi ah si aad u naqshadeyso mashaariicda.\nSidoo kale, Waxaad heli doontaa jilayaal kale oo ku siin doona muuqaal la yaab leh qaybta la abuuray. Waxa ku jira liis dhamaystiran oo glyphs ah, nambaro iyo calaamado xarakayn.\nFarta gacan-qorista waxaa dhiirigeliyay qoraal dhab ah. Waxay si sax ah ugu shaqeysaa naqshadaha moodada, isbeddellada, aroosyada, ama qayb kasta oo ku lug leh raaxada.\nWaa a far qoraal ah oo leh qaab rustic u eg oo culus oo xiran. Waxaad haysataa xarfo far waaweyn iyo kuwo yaryarba, iyo sidoo kale nambarada, calaamadaha xarakaynta iyo lahjadaha.\nWaxa loo kala saaraa sida a Erayada isku-dhafka ah, oo ay dhiirigelisay marxaladdii maskaxeed ee 70-meeyadii. Waxaa ka mid ah istaroogga, waxaan arki karnaa saameynta Californian iyo waagii Hippie.\nYermo, waa a typography oo leh shakhsiyad gaar ah oo aad loo calaamadeeyay oo ku habboon naqshado kala duwan.\nWaxay ina tusinaysaa laba nooc oo kala duwan kuwaas oo ay ku jiraan xarfo waaweyn iyo kuwa hoose, calaamado, lambaro iyo sidoo kale taageero luqado badan ah.\nwaxaan kuu keenaynaa tan typography oo leh qaab kale oo shakhsi ah. Waxay ku habboon tahay mashaariicda la xidhiidha naqshadaynta calaamadaha, baakadaha alaabta dabiiciga ah ama calaamadaha.\nUna far geesinimo leh oo leh bilicda rustic, kaas oo lagu bixiyo hufnaanta xarfaha xarfaha. Waxaad awood u yeelan doontaa inaad ku nakhshadayso adiga oo isticmaalaya farihiisa waaweyn, xarafkiisa yar iyo taageerada luqadaha badan.\nSi loo dhammeeyo daabacaadan, waxaan soo bandhigaynaa a qaab-qoraalka qoraalka oo gacanta lagu sameeyay midabka biyaha Waa xarfo muuqaal ah oo aad u macquul ah iyo ikhtiyaar qumman oo loogu talagalay naqshadaynta hawada jaceylka ah, sida saxiixyada, kaararka arooska, xigashooyinka, qoraallada, iyo kuwo kale oo badan.\nSidaad aragtay, waxaa jira far badan oo rustic ah oo aan ka heli karno si aan u soo dejino oo aan ula shaqeyno. Dhammaantood waxay leeyihiin tayo sare oo dhammaystiran iyo xallin labadaba.\nHadda oo aad haysato ururintan xarfaha cajiibka ah, waa wakhtigaaga si aad u bilowdo isticmaalka mashaariicdaada.\nWadada buuxda ee maqaalka: Hal-abuurka internetka » Khayraadka » Fuentes » qoraalada rustic\nSida loo isticmaalo tablet-ka sawirada Photoshop


Maamulka Ganacsiga & Suuqgeynta | Afrikaan I Saldhiga xalka caqabadaha\nPosts in category Maamulka Ganacsiga & Suuqgeynta\nHab dhaqan abaabuleed ku (OB) waa daraasadda lagu gartaa dabeecada qofka ama kooxda waa sida aay dadka isku dhexgalaan marka aay si wadareed aay u wada shaqeeynayaan. Sida caadiga ah daraasaddan waxaa laga faa’idaa in la abuuro urur ganacsi ama bulsho wax ku ool ah. Arrinta dhextaalka ah ee waxbarashasa habdhaqanka ururka waa in hab cilmiyaysan lagu saleyn karaa maamulka iyo shaqaalaha leh aragtiyahakala duwan ee dhaqanka amaba ururada waxaa loo isticmaalaa ujeedooyin khayraadka aadanaha si loo kordhiyo wax soo saarka kasoo xubnaha, kooxda ama shaqsiyan. Burburitaan ‘Habdhaqan abaabuleed: Waxaa jira noocyo kala duwan oo lagu dayan karo iyo falsafad …\nHalkaan waxaan ku sheegi doonaa 5-ta astaamood ee waajibka ah in la raaco, waa haddii aad doonayso inaad noqoto maamule wanaagsan. Calaamadaha lagu garto maamulaha xun waxaa kamid ah shaqada fudud ayuu ka dhigaa shaqo adag ama xun, halka maamule fiican uu sameyn karo shaqo xun oo loo dulqaadan karo. Hadaba, sidee maamule xun ugu dhigi karnaa mid fiican. Kuwani waa shan astaamood oo muhiim ah. Dabacsanaantu waa furaha koowaad Sahan lagu sameeyay shaqaalaha ayaa lagu ogaaday in ku dhawaad 40% musharaxiinta shaqooyinka caalamka ay sheegaan in jadwalka dabacsan uu ka mid yahay seddexda arrimood ee ay tixgeliyaan marka ay …\nSanadka kasta malaayiin qof oo ku kala nool adduunka dacalladiisa ayaa bilaaba ganacsiyo cusub. Dadkaasi waxyaabo badan ayay ku kala duwan yihiin. Tusaalle ahaan, waxay ku kala duwan yihiin waxa ku dhiiro-geliyey in ay yagleelaan ganacsi cusub, sida ay ahayd xaaladdoodu kahor inta aysan bilaabin ganacsiga cusub duruufaha ka hor yimaada iyo sida ay u wajahaan. Isbeddellada ku dhaca bulshada waxaa marmar sababa in dad badan iskiis u shaqeyste noqdaan, midka ugu caansan isbeddelladaasi, daraasado fara badanna lagu sameeyay ayaa ah waxa loogu yeero guur-guurka (mobility). Guurguurka oo noqon kara mid muuqda sida in lagu guuro meel oo loo …\nErayga ‘entrepreneur’ waa eray qalaad, sidaas awgeed madamaa aan doonaayo inaan eraygaan u bedelo Afsoomaali ahaan, waxaan u bedelayaa erayga ganacsadaha. Taariikh ahaan erayga ‘entrepreneur’ markii ugu horeysay oo la soo bandhigay waxay ahayd sanadkii 1755-tii waxaana soo bandhigay qoraaga Cantillon. Waxa markii horre kalmadu ahayd ‘entreprendre’ oo macnaheedu yahay “awood wax lagu beddelo” Erayga ganacsadaha ‘entrepreneur’ waxay leedahay macnayaal fara badan, marka dhinac laga fiiriiyo waa weer xanbaarsan macne qoto-dheer, asal ahaana ay qaataan dad tiro yar oo leh dabeecado gaar ah. Marka dhinaca kale laga fiiriyana qofka oo bilaaba shirkad cusub waxa loogu yeeri karaa ganacsade ‘entrepreneur. …\nHilaacyo badan ayaa qofka u muuqda marka uu bilaabaayo shirkad cusub, hillaacyadaas waxaa lagu soo aruurin karaa seddax oo kala ah, faa’ido, xorriyad dhaqaale iyo nolol fiican. “Wali lama maqal lamna arag qof maalqabeen ku noqday mushaar ama shaqaale-nimo” madamaa shaqaale-nimadu aysan dadka gaarsiin maalqabeenimo, waxaa dad badani arkaan in bilaabida shirkad cusub gaarsiin karto maalqabeenimo. Heerarka kala duwan ee nolosha ayaa ah waxyaabaha aadan adiga masuul ka ahayn balse Illaahay swc ayaa siddaas kuu gartay. Inkastoo Illaahay kuu gartay qeyb walbo ee aad kaga jirta nolosha hadana sababteedda adiga ayaa leh. Waxaa laga yabaa inaad jeceshahay inaad noqoto …\nWaxaa laga yabaa inaad aqoon gaar ah u leedahay qaababka loo ganacsado. Kawaran haddii aad tahay gabar wax soo baratay oo soo dhammaysatay waxbarashadeeda sarre ee jaamacada, hadana ah hooyo guriga joogta oo caruurteeda kuriso? ama aad tahay nin wax soo bartay hadana aanan haysanin shaqo amaba haayo shaqo uusan ku qanacsaneen. Ma jiraa fursado aad ku noqon karto ganacsade ama aad ku abuuri karto fursado dhaqaalle. Qoys walbo wuxuu u baahanyahay innuu helo ilo dhaqaalle, balse haddii la waayo waxaa adkaan karayso bixinta korontada guriga, waxbarashada caruurta iwm. Qofwalbo waxaa masuuliyad ka saaran tahay innuu abuuro nolol ku …\nGanasigu waa wax-qabad kasta oo ujeedadiisu tahay soo-saaridda iyo qaybinta badeeco/alaab (goods) iyo adeeg (services). Ganacsigu wuxuu saameeyaa qayb-kasta oo nolosheenna ka mida. Kaliya ma ahan qaybinta cuntada aannu cunno, dharka aannu xidhano iyo gaadiidka aannu u raacno Iskuulada, Jaamacadaha iyo Shaqada, ee waaba meesha ugu badan ee aannu ka helno shaqooyin iyo Mushaaraad aannu ku soo iibsanno badeecadaas iyo adeeggaas. Helitaanka Macaash fara-badan iyo qancinta rabitaanka aadanaha – waa labada ugu muhiinsan himilooyinka Ganacsiga. Staub iyo Attner oo ah khuburo ku xeel-dheer ganacsiga, una dhashay Maraykanka ayaa ganacsiga waxay ku qeexeen “Ganacsigu waa abaabul, kaas oo yoolkiisu yahay …\nBuuggaan ( Gogoldhigga Ganacsiga) oo ka kooban 15 Cutub, wuxuu macluumaad guud iyo mid gaar ahba ka bixinayaa Ganacsiga. Waa buug qacda horeba kuu iftiiminaya waxa uu dhab ahaan yahay ganacsigu, isagoo si wanaagsan kuugu sharraxaya deegaanada kala duwan ee uu ganacsigu ku habboon yahay. Wuxuu faham weyn kaa siinayaa Nidaamyada dhaqaale ee qaarkood maanta dunidu ku shaqeyso, isaga oo dhanka kalana, si dhaammaystiran kaga warramaya qaybaha kala duwan ee Ururada ku lugta leh ganacsiga. Wuxuu aad kaaga haqab-tirayaa Suuq-geynta, Isku darka suuq-geynta, Jumlada, Tafaariikhda, Ganacsiga caalamiga ah iyo weliba haayadaha caalamiga ah ee ku lugta leh, isagoo geesta …\nShirkadaha Ganacsiga waxay isticmaalaan khayraadyo kala duwan si ay usoo saaraan Alaabo, ama ay u bixyaan Adeegyo. Tusaale ahaan shirkadaha ganacsiga waxa ay isticmaalaan alaabo ceyriin ah ( aa wali diyaarsanayn), dhismaha ganacsiga ama shirkada, qalab, mashiino iyo Dad. Ganacsiga waxa uu inta badan xooga lagu saaraa sida ugu wanaagsan oo u isticmaali lahaa qayraadka iyo shaqaaalaha u shaqeeya. Shaqaalaha qof waliba waxa uu ku taqasusay shaqo gaar ah waana sida ugu wanaagsan ee loo baahanyahay in qof waliba loo dhiibo meesha iyo shaqada uu ku fiicanyahay si loosoo saaro waxsaoosaar tayo leh. Hadaba waxaan muhiim ah in aan …


Xaaska Sarkaal sare oo ka tirsan Al-Shabaab oo Muqdisho lagu qabtay (Xagee la geeyay?) | HalQaran.com\nHome Wararka Maanta Xaaska Sarkaal sare oo ka tirsan Al-Shabaab oo Muqdisho lagu qabtay (Xagee...\nXaaska Sarkaal sare oo ka tirsan Al-Shabaab oo Muqdisho lagu qabtay (Xagee la geeyay?)\nMareykanka ayaa saddex milyan oo dollar ah dul-dhigay madaxa Cabdulqaadir Cikrama\nMuqdisho (Halqaran.com) – Ciidamada Dowladda Soomaaliya ayaa waxay Magaalada Muqdisho ku xireen haweeneyda u dhaxda mid ka mid ah Saraakiisha sar sare ee Ururka Al-Shabaab.\nCiidanka sida gaarka u tababaran ee Gaashaan oo dadka qaarkii ay u yaqaanaan (Alpha Group) ayaa xaaska Cabdulqaadir Maxamed Cabdulqaadir (Cikrama) waxaa la sheegay inay kala baxeen guri ku yaala Degmada Warta Nabadda (Ex Wardhiigley).\nCiidanka Gaashaan oo la socday dhaqdhaqaaqa haweeneydan ayaa gacanta ku dhigay, ka dib markii ay Magaalada Muqdisho u timid sidii ay ugu umuli laheyd, iyadoo hadda la sheegay inay xaamilo ahayd.\nCiidanka Gaashaan oo uu Mareykanku tababaro ayaan la ogayn halka ay ula dhaqaaqeen haweeneydaasi, mana jirto masuuliyiin dowladda ka tirsan oo ka hadashay xarigeeda.\nCabdulqaadir Maxamed Cabdulqaadir ayaa waxaa lagu tiriyaa Saraakiisha ugu muhiimsan ee Ururka Al-Shabaab, isla markaana uu Mareykanka doon doonayo.\nMareykanka ayaa saddex milyan oo dollar dul-dhigay madaxa Cabdulqaadir Cikrama, lacagtaasi oo loo ballanqaaday in la siin doono ciddii keenta xog lagu soo qaban karo amaba lagu qaarajin karo ninkaasi.\nMareykanka ayaa Cabdulqaadir Cikrama ku eedeeyay in uu Al Shabaab dhalinyaro uga soo qoro dalka Kenya, si ay uga barbar dagaalamaan maleeshiyada Al Shabaab.\nNinkan oo dhashay sanadkii 1979-kii, una dhashay dalka Kenya, inkastoo asalkiisu uu Soomaali yahay ayaa si wanaagsan ugu hadla luqada Sawaxiliga, waxaana bishii September ee sanadkii 2014 uu ka badbaaday weerar lagu qaaday hoy uu kaga sugnaa Magaalada Mombasa.\nBooliska Kenya ayaa xilligaa dilay nin kale oo la sheegay in uu gurigaasi kula sugnaa. Sirdoonka Kenya waxay ninkan ku eedeeyeen in uu door muhiim ah ku lahaa weerarkii September, 2013 lagu galay Xarunta Ganacsiga Westgate ee Magaalada Nairobi.\nBishii October ee sanadkii 2013 ayuu ninkan ka badbaaday weerar ay Ciidamada Mareykanka ku qaadeen Degmada Baraawe ee Gobolka Shabellaha Hoose, xilligaas oo lagu sheegay inuu ahaa maskaxdii ka dambeysay weerarkii Westgate Mall.\nSidoo kale, Cikrama ayaa bishii April ee sanadkii 2014 ka badbaaday qarax miino oo gaari uu la socday lagula beegsaday Deegaanka Haawaay ee duleedka Degmada Sablaale, ka dib markii uu khilaaf soo kala dhexgalay Amiirkii hore ee Ururka Al Shabaab, Axmed Cabdi Aw Maxamed (Godane), oo Shabaabka dhexdiisa looga yeeri jiray Sheekh Mukhtaar Cabdiraxmaan (Abuu Zubeyr), waana shan bilood ka hor intii aan weerar dhinaca cirka lagu dilin Ina Godane.\nSi kastaba, tallaabada lagu soo qabtay Xaaska Cikrama ayaa waxay ku soo aadaysaa maalmo yar uun ka dib, markii ay dagaal-yahanada Al Shabaab weerar xoogan ku qaadeen xerada Camp Simba ee Deegaanka Manda Bay ee Gobolka Xeebta Kenya, halkaasoo ay ku dileen askari u dhashay dalka Mareykanka iyo laba qandaraasle oo ka tirsanaa Waaxda Difaaca ee Mareykanka.\nXaaska Sarkaal sare Shabaab ah oo lagu qabtay


Fikradaha naqshadaynta ee 24 Love Tattoos Fikradda Nimco Ragga iyo Dumarka - Fikradaha Fikradaha Madadaalo\nFikradda naqshadaynta 24 Love Tattoos Fikradda Nimco iyo Ragga\nJacaylka jacaylku wuxuu noqon karaa wax ugu qurux badan oo ku dhici kara qof kasta. Marka aad jaceyl ku jirto, waxaad ka dhigi kartaa mid aad u qeexan leh tattoo jacayl quruxsan.\nKu dhajinta #love waa qurux badan. Waxay noqon kartaa wax ama qof taas oo ah sababta aan u aragno dadka inay jimicsi ku dheehan tahay jimicsi qaybo kala duwan oo jirkooda ah. Ka feker tirada tirada jeer ee aad aragtay dadka leh nooca tattoo ah. via\nDhuxusha oo jecel Tattoo\nMaalmahan, xayawaanka iyo tattoosku way wada socdaan. Noqo sida ay tahay, sida wax kasta oo aad nolosha ku sameysid - in aad wadid baabuur si aad u ciyaarto ciyaarta - tattoos iyo boobkoodu waxay la socdaan halisyo yar. via\nKu ciyaarista nabdoon waxay kaa caawineysaa inaad hesho natiijooyinka ugu fiican ee xirfadahaaga cusub ee caanaha iyo calaamadaha cawdaha, kuwaas oo ka mid noqon kara jawaabaha ciriiriga ah ee miisaanka ama xayiraadda qurxinta, faddareynta ay keenaan qalab aan ciriiri lahayn iyo cirbado, iyo nabaro. via\nTattoo waa nooca caadiga ah ee is-muujinta, hase yeeshee shakhsiyaadka dooranaya inay #tattoo ama jidhka ku soo galaan waa in ay tagaan xafiiska awoodda bixiya oo waxay fursad u helayaan inay ka hadlaan hababka samaqabka leh ee xirfadlayaasha ka shaqeeya dukaanka ama qolka tattoo. via\nNasiib-wanaag, dhar-xidhka iyo boogaha ayaa ka ammaan badan waqtigii kale, ka hor intaanad ku biirin ganacsade farxad leh, waa lagama maarmaan in la helo hawlahaaga. Xirfadlaha jidhka ayaa lagu tiirsanaa si ay u qabtaan si habboon oo ku habboon habka fayoobida. via\nAdigoo isticmaalaya habka samaqabka, takhasuska tattoo iyo boogaha jidhka ayaa iska ilaaliya naftooda iyo macaamiishooda laga bilaabo baaxada infakshanka iyo jeermisyada keeni kara cudurka. via\nCaloosha Tattoo Love\nWaxaad ujirtay tallaabo ku saabsan qotada qaboobaha oo aad wax u dhigeyso taatuugaaga koowaad. Waqtigan xaadirka ah waa fursad weyn oo aad ku heli kartid riwaayad sharci ah iyo farshaxan oo isbeddelaya shaqadaada farshaxankaaga maqaarka. via\nTaabashada garabka ee qashinka ah\nTattoos waa qorshayaal maqaarka laga sameeyay cirbadaha iyo khadadka. Helitaanka "khadadka" waa door muhiim ah. via\nXasuuso in tattoo-gu uu si guul ah u joogteeyo, iyo inkastoo xaqiiqda ah in ay u muuqato in laga saaro tattoo, nidaamku waa qaali iyo faragalin. via\nEreyada jecel Tattoo\nDegmooyinka iyo degmooyinka qaar ayaa xakamaynaya studio tattoo iyo farsamoyaqaanno. Si kastaba ha noqotee, si joogta ah, tattooska waxaa lagu sameeyaa kijada iyo caruuta, tan iyo markii qalabka tattoo waa raqiis iyo sahlan in la helo. via\nQaadashada tattoo mashiinka unassile iyo takhasusle aan la taaban karin ayaa ku dhejin kara, iyo saaniciinta, halis walbaa saameeya xanuunka aan la adkeyn karin, tusaale ahaan, cagaarshowga ama maqaarka jirka ee abuuray shimbiro qaas ah oo microscopic ah. via\nNaqshad jilicsanaanta Tattoos\nFaraha Ereyga Jacaylka Tattoos\nWaa inaad xasuusnaataa in farshaxanka arimaha muhiimka ah marka aad u socoto tattoo jacayl sida sidan. Waxaan aragnay jacayl badan oo tafaariiqda ah oo ay ku dheceen ololka sababtoo ah fannaankii aan xirfad laheyn wuxuu kudhaafaa shaqada. il image\nKa hor inta aadan ka fekerin jacaylka jacaylka, hubi inaad heysato qof si aad u fiican u sawir. Taas waa hal dariiqo oo aad noqon kartid qof jecel oo ah tattoo jacayl leh oo jecel meel kasta oo ay dadku ku arkaan. il image\nQof kasta oo naga mid ah ayaa noo muuqda marka ay timaado jimicsiga jacaylka. Waxaa jira dad aan runtii jeclayn, qaarkoodna xitaa ma fahmi karaan sababta ay dadku u qabtaan iyada oo ay jiraan dad aan ku noolaan karin mid aan lahayn. Warka fiicani waa, iyada oo aan loo eegin sida aad u aragto qaabka farshaxanka ee tattoo jacaylka, waxay u timid inuu joogo. il image\nTattoos Cute jecel\nTattoo jacayl la mid ah tan ayaa loo doortay inuu ku siiyo macnaha, laakiin marka qofku xayeysiiyo calaamado # iyo midab aan ku habbooneyn, qofka ayaa laga yaabaa inuu ku dhameeystiro sababta uu ucadeeynayo sababta ugu horeysay. il image\nKa hor inta aadan u maleynin inaad leedahay tattoo jacayl, waxaa muhiim ah inaad ka hadashid naqshadda iyo macnaha farshaxankaaga. Tani waxay kaa caawineysaa inaad si buuxda u fahanto waxa aad ka qabaneyso. Haddii ay jiraan isbeddel, waxaad samayn kartaa ka hor intaan qalinjebin laga sameyn jidhkaaga. il image\nTattoo Love Jorgeous\nWaxaa jira qalab kala duwan oo loo isticmaalo in lagu daro. Waxyaabaha wanaagsan ee aad naftaada u qaban kartid markaad rabto inaad tattoo jacayl u samayso waa inaad sameyso baaritaan yar. Cilmi-baaristu waa waxa kaa badbaadin doona waxyaabo badan oo qoomamo ah mustaqbalka markaad dhamaato jacaylka jirka ee jirkaaga. il image\nWaxaan maqalnay dadka isku dayaya in ay tirtiraan jaceylka joogtada ah ee jacaylka sababtoo ah ma aysan fahmin waxa ay sameynayeen markii ay heleen khadadka. il image\nTattoo Love Jacayl\nSi aad uga fogaatid fanka badan ka dib sanado badan oo jimicsi jacayl ah, hubi in aad adigu heshid tattoos jacayl ah oo aanad ku qanacsanayn dhammaadka maalinta. il image\nHalkan riix halkan si aad u hesho Tattoos Love more\ntattoos ubaxshaatiinka shiidantattoos-da riyadiisagaraacista gacmahahenna tattooshimbir shimbircalaamadaha calaamadaha ayaa calaamad u ahfikradaha tattoosawirada gabdhahajimicsiga bisadahaDhaqdhaqaaqasawirrada raggatattoos iskutallaabtaTilmaamta jaalaha ahtattoo maroodiganaqshadeynta mehndiqadhaadhlaabto laabtatattoos taajkiiTartoo ubax badantattoo indhahasawir gacmeedtattoos saaxiib saxa ahlammaanahaku dhaji tattoosgadaal u laabotattoo biyo ahtattoos cagtatattoos gacantatattoos moontattoo yar yardharbaaxodabbaaldegga dabbaaldeggaTattoo Featherwaxaa la dhajiyay tattooslibto libaaxtattoos qabaa'ilkatattoos qorraxdatattoo tilmaanTattoos Wadnahatattoos qoortasawirada malaa'igtatattoo dheemantattoos qosol lehtattoos sleevetattoosarrow TattooTattoo infinitytattoo dragontattoos eagle


Hargeysa Oo Maanta Aas Qaran Loogu Samaynayo Abwaan Maxamed Xaashi Dhamac (Macalin Gaarriye)\nHargeysa Isniin 8 October 2012 SMC\nAlle ha u naxariistee Marxuum Maxamed Xaashi Dhamac (Gaariye) oo todobaadkii hore Alle ku oofsaday Magaaladda Oslo ee dalka Norway oo uu xaalad caafimaad u joogay, ayaa maanta maydkiisa la keenayaa Magaaladda Hargeysa, iyadda oo loo samaynayo aas qaran.\nAlle ha u naxariistee Abwaan Maxamed Xaashi Dhamac (Gaarriye), oo aaskiisa uu Madaxwaynaha Somaliland u saaray guddi wasiirro iyo masuuliyiin isugu jira, ayaa aaskiisu si heer qaran ah maanta uga dhacayaa Magaaladda Hargeysa, iyadda oo la fasaxay ardayda jaamacadaha dalka qaarkood si ardayda uu macalinka u ahaa uga qayb-galaan baroor-diiqda loo samaynayo.\nAaska Marxuum Gaarriye ayaa waxa ka qayb-galaya Madaxwayne Axmed Maxamed Maxamuud (Siilaanyo) oo markii uu Alle oofsaday u diray Tacsi tiiraanyo leh oo uu ku muujiyey sida uu uga naxay geerida Marxuumka isla-markaana ku sharaxay doorkii Abwaan Gaarriye ku lahaa halgankii dib u xoreynta dalka.\nMarxuum Gaarriye oo ahaa abwaan caan ka ahaa guud ahaan dhulka Somalidu degto isla-markaana geeridiisu umadda Somaliyeed iyo Somaliland-ba ku tahay garab ku soo banaanaaday ayaa la filayaa in maydkiisa laga soo dejin doono Madaarka diyaaradaha ee Berbera, halkaasi oo ay ka soo galbin doonaan boqolaal gaadhi oo ay wataan muwaadiniinta Somaliland ee ka naxay geeridiisa.\nMarxuum Gaarriye oo taariikh mudan dhulka Somalida ku leh ayaa lagu xasuusan doonaa inuu ahaa qofkii sameeyay miisaanka maansada Somalida, isaga oo tiriyey Maansooyin tiro beel ah oo badankoodu xasuus gaar ah shacabka ku leeyihiin.\nAbwaan Gaarriye oo aan taariikhdiisa la soo koobi Karin, ayaa waxa kale oo aaskiisa ka qayb-galaya Abwaanada iyo guud ahaan bahda fanka, kuwaasi oo uu geeridiisu ay si gaar ah u taabanayso.\nTel. 002522-4405388 mustaqbal7@hotmail.com Web Updating, Somaliweyn Website


Shacabka sweden oo ka welwelsan xaaladda caalamka - Radio Sweden Somali - Raadiyaha Iswiidhen | Sveriges Radio\nShacabka sweden oo ka welwelsan xaaladda caalamka\nLa daabacay tisdag 12 januari 2016 kl 13.40\n"Argagaxisada, dagaalada, qulqulka qaxootiga"\nInkastoo shacabka Sweden u arkaan nolashada waddankooda mid wanaagsan hadana waxaa sii kordhaya welwel ay ka qabaan xaaladda caalamka. Sidaas waxaa muujinaya aragti aruurin ay hey’adda MSB ka qaaday shacabka Sweden.\nHelena Lindberg waa agaasimaha guud ee hey’adda dowliga ah ee MSB (Myndigheten för samhällsskydd och beredskap).\n- Waxaa muuqata isbeddel xaaladda caalamka hadey ahaan laheyd degaanada nagu dhegan ama guud ahaan caalamka. Sida mucjisada argagaxisada, dagaalada, sida dagaalka ka aloosan Suuriya, qulqulka qaxootiga. Iyo weliba xasaradda uu Ruuska wado, hadey ahaan laheyd qabsashada Krim iyo dagaalka uu ka wado dalka Ukraa’iin, ayey tiri.\nWaxaa soo badanaya welwelka shacabka Sweden ka qabo xaaladda caalamka, sida ay ka muuqato afkaar aruurinta ay hey’adda MSB ka qaadey shacabka Sweden. Gaar shacabka Sweden waxay aad uga welwelsanyahiin falalka argagaxisada, sida ey tiri Helena Lindberg agaasimaha MSB. Inta badan dadka Sweden boqolkii 57 ayaa ka welwlesan weeraro ay argagaxisada ka fuliso gudaha Sweden shanta sanno ee soo socota.\nSidoo kalena waxaa sii kordhaya taageerada ay dadka Sweden u hayaan in waddanka ku biiro oo xubin ka noqdo gaashaanbuurta Nato. Boqolkii 49 dadka Sweden ayaa aaminsan in Sweden ku biirto Nato sida ay muuijneyso afkaar aruurin arrinkan la xiriiro oo la sameeyey sannadkii hadda dhamaaday, boqolkii 60 dadka waxay doonayaan in la qalabeeyo oo dhaqaalaha loo kordhiyo difaaca dalka, waana labo jibaar tirada sidaas dooneysa marka loo barbardhigo saddex sanno ka hor.\nSannadkii hore ayey aheyd markii aragtida dad Sweden ee la xiriirta ku biirista Nato ay guud ahaan isbadeshay oo boqolkii 49 taageereen in lagu biiro Nato, halka tirada diidan ku biirista Nato ay hoos u dhacday oo ay noqotay boqolkii 34.\nArrin kale oo afkaar aruurinta sannadka ka muuqatay waxay tahay in tiro badan dadka Sweden ka welwelsantahay so badashada macluumaadka beenta ah iyo propaganada.\n- Mida aan arkey oo aan qabo in muhimtahay isha in lagu hayo waa macluumaadka beenta ah ee baahinayaa quwado shisheeyo oo doonaya saameyn in ay ku yeeshaan bulshadeena iyaga oo adeegsanaya macluumaad been bauur ah, ayey tiri.\nInkasta oo uu kordhay welwelka shacabka ka qabaan mushtaqbalka, hadana sida laga dheehan karo baaritaankan afkaar aruurinta ee hey’adda MSB mutaqbalka sidaas mugdi ma uwado aha, sida ay tiri Helena Lindberg.\n- Ma tahay Sweden waddan nolashiisa wanaagsan tahay? Jawaabta su’aalshan waxay ku sugan tahay boqolkii 90-99 haa. Tirida ugu badan shacabka Sweden waxay aaminsantahay Sweden in ay tahay waddan nolal wanaagsan ay ka jirto oo lagu noolaan karo, ayey tiri agaasimaha MSB Helena Lindberg.\nVju: Anders Ljungberg


Sidee loo dumiyaa xadaaradaha bulshooyinka? - Caasimada Online\nHome Maqaalo Sidee loo dumiyaa xadaaradaha bulshooyinka?\nSidee loo dumiyaa xadaaradaha bulshooyinka?\nCaalim U Dhashay Dalka Marocco Oo Sharaxaya Hababka Loo Maro Duminta Xadaaradaha Bulshooyinka\nDr. Mahdi Elmandjra, oo ahaa Qoraa iyo Caalim u dhashay Dalka Marooko oo ka Faalooda Arimaha Bulshada ayaa qoray Maqaal uu uga hadlayo Hababka loo maro Duminta Xadaaradaha Bulshooyinka.\nQoraagu wuxuu yiri: si aad u Dumiso il-Baxnimada Bulsho dhisan uma baahna inaad u adeegsato Hubka Nuklayer iyo Gantaallada Ridada-dheer; kaliya waxay u baahantay inaad Dumiso Qoyska, Tayada Waxbarashada iyo inaad yasto Dadka Tusaalaha ah ee Bulshadaasi ku Dayato.\nQoraaga oo sii Sharxaya Waddooyinka loo maro Hababkaan ayaa yiri sidan:\n1) Si aad u Dumiso Reerka, meesha ka saar Kaalinta Hooyadu ku leedahay Barbaarinta Ubadka, si taas loo gaaro Bulshada u sheeg in Hooyadu u baahantahay inay Shaqeyso, si ay uga faanto in ay Guriga joogto una dayacdo Barbaarinta Ubadkeeda ayna Gurigaas ugasoo baxaan Carruur aan Tarbiyeysneyn.\n2) Si aad u Dumiso Waxbarashada, Hoos u dhig Tayadeeda Aqoonta, Ardaydana u fududeey Qishka Imtixaanada. Hoos u dhig Qiimaha Macalinka, si ay Ardaydu u yasto Farriinta uu Macalinku Xambaarsanyahay una lumo Cilmigu, ayna Bulshadaas ugusoo baxdo Arday Qish kusoo baastay oo Muhiimaddoodu tahay inay qaataan Shahaado bilaa Cilmi ah.\n3) Si aad meesha uga saarto dadka ay Bulshadaasi ku tiirsantahay, wax-ka-sheeg oo Bahdil ku samee Culimada iyo Mufakiriinta, si aan hadalkooda loo dhegeysan looguna Dayan, ayna halkaas ugasoo baxdo Bulsho Marti ka ah Diintooda oo aan Rabigood ku xirneyn.\nHaddaba, haddii uu Guriga kasoo Baxo Jiil aan Tarbiyeysneyn, ayna meesha ka baxdo Kaalinta Macalinkii Wax-ku-bari lahaa Dugsiga, Iskuulka iyo Jaamacadadda, meeshana laga saaro Doowrka Culimada iyo Mufakiriinta, yaa u maqan Bulshadaas? ayuu Qoraagu isku weydiinayaa dhammaadka Maqaalkiisa.\nHadaba Natiijada uu Qoraagu sheegay oo la dhaqan-geliyay waa Mushkiladda iyo Dib-u-Dhaca maanta heysta Dalkeenna iyo Dadkeenna. Kasoo Kabashadeedana waxaa Saldhig u ah Guriga.\nHaddii Ubadkeenu helo Hooyo dhisan oo ku faanto kana shaqeysa Barbaarintiisa; uuna Goobaha Waxbarashada ku helo Macalin Kobciya Garaadkiisa, uuna heysto Culimo iyo Mufakiriin uu ku daydo; waxaa soo baxaya Jiil ku dhegan Diintooda iyo Dhaqankooda waxna u tari kara Dalkooda iyo Dadkooda.\nQalinkii: Engineer Hussain Sabrie


Cabsida bannaanka ee nimankii godka – Kaasho Maanka\nKoox dad ah ayaa qol mugdi ah lagu xereeyay. Waxaa la siiyay shumac yar (oo aan dhamaanayn) si ay iftiin uga helaan; sidoo kale na waxaa ay haystaan sahay ku filan cimrigooda inta ka hadhsan. Qolku waxaa uu ku dhexyaallaa xayndaab weyn oo isaguna gudcur ah, oo ay dhaxan iyo dabaylo darani ka dhacayaan. Waxaa loo sheegay, haddii ay albaabka furaan ama ay damcaan in ay qolka dibada uga baxaan in dhaxantaasi ay layn doonto, dabayshu na ay ka bakhtiin doonto shumaca ay ilayska ka helayaan.\nMudo kolkii ay dugsigoodii ku jireen shumacoodiina ay bidhaansanayeen. Ayaa mid ka mid ahi yidhi, “Derbigan inagu xeeran maxaa ka shisheeye? Ma dhici kartaa in dabaylaha iyo dhaxantu ay xeyndaabka uun ku kooban yihiin, oo derbiga dhiniciisa kale aynu ka heli karno ilays, hooy iyo dhul qolkan yar ka waasacsan?” Mid ka mid ah kooxdii ayaa weedhahan saaxiibkii ka soo yeedhay aad u dhibsaday, waxaa na uu ku eedeeyay in shaqsiga weydiimahan la yimi ku talojiro in shumaca yar ee ay bidhaansanayaan uu ka demiyo, dhaxanta na oodda kaga soo qaado. Waxaa uu yidhi, “Saaxiibkeen waxaa uu la yimid arin halis badan! Waxaa uu kooxdii ka dhaadhiciyay in ninka weydiimahan la yimi uu aayahooda duulaan ku yahay. Ugu danbayntiina waxaa ay qudha ka jareen ninkii weydiimaha la yimi si ay ilayska yar iyo diirimaadka ay haystaan u ilaashadaan.\nMudo dabadeed ayaa shaqsi labaad waxaa ku soo maaxday weydiimihii saaxiibkii galaaftay. Waase uu ku dhici waayay in uu afka ka yidhaado, waayo wuxuu ka warqabaa wixii uu saaxiibkii la kulmay. Talo ayaa ku cuslaatay. Mudo wuxuu sidii xaal ahaadaba, markii danbe waxaa uu go’aansaday inuu weydiimaha maankiisa ka guuxaya qaab kale u dhigo isagoo ka taxadiraya inaan lagu eedayn in uu halis ku yahay kooxda qolka. Waxaa uu yidhi, “Qolyihii qolkan yar innagu soo xereeyay, ee shumacan yar ina siiyay, ka warama haddii aan ka codsano in ay xaalada qolka wax ka bedelaan? Ama aynu weydiisano shey shumaca ka ilays roon?” Isla kii ninkii hore arintiisii gaashaanka u daruuray ayaa kooxdii ka dhex kacay. Waxaa uu yidhi, “Saaxiib, waxa aad tahay imaanlaawe aan ku qanacsanayn dugsiga iyo ilayska la siiyay, xaggee baad ka heli lahayd shumac aad iftiinsato iyo hooy aad gabadanada kaga gabato haddii aanay kuwa meesha ina keenay deeqdaa iyo naxariistaa kuu fidin?” Doodii ayuu sii watay wuxuuna yidhi, “Miyaanad arkayni dhaxanta iyo gudcurka inagu xeeran?” “Miyaanad arkaynin xayndaabka weyn ee lama dhaafaanka ah ee inagu wareegsan?” “Miyaanad arkayn dabaylaha iyo duufaanta dhacaysa ee haddii albaabka aynu furno inagu habsan doonna, ilayskan yarna innaga bakhtiin doona?” “Miyaanad si miyir qabta u fekerayn, mise waxaad tahay mid araga iyo maqalkuba ay daboolan yihiin?”\nQORMO LA XIRIIRTA: Mu'miniinta iyo Maxaysatada!\nSu’aal (waa shaqsiga weydiimaha la yimid e) doodan uu saaxiibkii la yimi waa ay u cuntami weyday, waxaa na uu saaxiibkii u bandhigay in uu laba weydiimood uga jawaabo:\nB- Sababta ay keenayaashu (waa qolada dadka qolka ku soo xereeyay e) u doorteen in ay kooxda ku albaabaan qolkan yar ee ay halistu ku xeeran tahay?\nT- Maadaama cid isku deyday in ay derbiga ka gudubto oo ku fashilantay aysan jirin, waxa hubantida ka dhigay in aan derbiga laga gudbi karin?\nGaashaanle (waa ninka ciddii weydiin la timaadaba afka jabsada e) waxaa uu si kalsooni leh ugu jawaab celiyay in Keenayaashu ay si cad u sheegeen in aad derbiga laga gudbi karin, ciddii isku deydaa in ay ka gudubtaana ay naftooda iyo nafaha kale ba galaafan doonto. Waxaa kale oo uu tilmaamay in ay talowanaag tahay in qofkii isku daya in uu arinka derbiga tijaabiyo bulshada laga dhex qabto, oo intii uu dadka kale galaafan lahaa khasaaraha isaga lagu koobo. Waxaa uu yidhi, “Talada Keenayaasha ayaa badbaado inoo ah, ciddii taladooda damacdana in ay ku gacanseydhaa na waa cid anaga oo dhan duulaan iyo halis nagu ah.”\nDad badani waxaa ay u riyaaqeen doodda Gaashaanle, qaar kale na waxaa ay ka gam’i waayeen oo maankooda gilgishay weydiimihii Su’aal. Waxaa bilawday in dad badani ay ku dhiiradaan oo wax iska weydiiyaan xaalka qolka. Qaar badan waxaa lagu fuliyay awaamiirta Keenayaasha oo madaxa ayaa laga guray. Mudo waxay xaaladu cakirnaato, kolkii danbe waxaa la isla soo gaadhay heer ay suurogal noqon weyday in xeerarka Keenayaasha la meelmariyo. Ugu danbaytiina waxaa la isla soo gaadhay heer la joojin kari waayo dadka intii rabtay in ay albaabka furaan isku na dayaan in ay xayndaabka weyn ka gudbaan. Gaashaanle waxaa uu kooxdiisa u bayaamiyay in Keenayaashu ay wax walba ka warqabaan oo aysan inta taladooda qaadacday u ciqaabi doonin inta ka hor timid awgeed.\nWaxaa la joogaa arooryo koox dad ah oo aan aad u badnayni ay albaabka furi doonaan. Waxaa jirta cabsi ba’an iyo welwel faro badan. Waxaana la isweydiinayaa waxa dhici doona. Dadka qaar waxaa ay isku dayeen in kooxdan dabarka goosatay ay hor istaagaan, waxaana ay isigu dareen, wacdi, waano iyo hanjabaadba. Albaabkii ayaa la furay kooxdii rabtay in ay baxdaana iyaga oo qaybtood ay cabsi ka muuqato ayay ilinka ka baxeen. Mar alaale iyo markii albaabka la furay ayaa dabayl daran iyo dhaxani qolkii soo gashay, inkastoo aysan shumacii bakhtiin waa ay gilgishay, waxaana ay diiqad gelisay kooxdii qolka ku hadhay. Si degdeg ah ayay albaabkii u xidheen. Waxaana ay ku dhawaaqeen iyagoo ku celcelinaya, “Keenayaashoow, waad na aragtaan in aanu arinkaa bari ka nahay; waxaad tihiin ku xigmad badan oo cadaalad darada ka hufan, ee amardiidka Dabargoostayaasha dartii ha noo wax yeelaynina.”\nKooxdii dabarka jaratay arin sahal ah lama aysan kulmin. Waxaa ka horyimi dabaylo, gabadano iyo gudcur aad u cabsi badan. Qaybtood waxaa ay qaybtii kale ku canaanteen in ay hoddeen oo habeen baas ay talo baas ka gadeen. Qaybtood waxaa ay ka qoomamoodeen oo ay nafahooda ku canaanteen in ay qolkii dugsiga iyo ilayska lahaa ka falaagoobaan. Waxaa loo kala jabay saddex kooxood: koox go’aankooda ku hal-addaygay oo dhexda u xidhay in ay derbiga ka gudbaan, koox dib u garwaaqsaday doodihii Gaashaanle oo go’aansatay in ay dib ugu laabtaan qolkii, iyo koox labalaaboowday oo bartii ay joogeen dhana uga kici waayay. Kooxda saddexaad waxaa ay yidhaadeen ka gudbista derbiga iyo ku jirista qolku waxaa ay ka siman yihiin oo labadoodu ba ay ku soo afgo’ayaan dhimasho, kolkaa haddii ay mar walba natiijadu dhimasho tahay annaga oo aan derbiga iyo qolka toona isku hawlin ayaanu bartaa aanu joogno geerida ku sugi. Kooxdii go’aansatay in ay derbiga ka gudbaan waxa ay kacaa-kufto oo jilbaha iyo xusuladu mudhxaanba waxaa ay ka gudbeen derbigii.\nMar alaale iyo markii ay derbiga dhiniciisa kale gaadheena waxa ay indhaha ku kala qaadaan in derbiga ay ka soo gudbeen uu yahay qol kii hore ka yara waasacsan, shumaciisuna kii qolka hore uu xoogay ka yara dhalaal roon yahay. Waxaa kale oo ay ka war heleen in derbi kale oo dhaxan iyo gudcur ay ceegaagaan uu ku xayndaaban yahay midka ay ka soo gudbeen. Ugu danbayntiina waxaa ay u kala jabeen laba kooxood, koox weydiimo ka qabta derbigan cusub waxa ka shisheeya oo doorbidaya in ay dhinaciisa kale ka war doonaan iyo koox ku doodaysa in aanay arintaasi waqti lagu lumiyo iyo halis loo galo toona mudnayn; in aanay derbiyadu dhamaadba lahayn, oo ay haboon tahay in ay derbigan ay soo gaadheen degaamaystaan. Waxaa ka dhex dhashay Su’aal iyo Gaashaanle cusub waxaa na ay galeen marxalad la mid ah mida ay sheekadani ku bilaabatay.\nW/Q: Cumar Cali 5th July 2018


5 Shaqo Oo Tiknoolajiyadda Darteed Booska Ka Bixi Doona | Xaqiiqonews\n5 Shaqo Oo Tiknoolajiyadda Darteed Booska Ka Bixi Doona\nMushaar fiican ma ka qaadataa shaqada aad hadda heyso?, hadii jawaabtaada tahay Haa, xaq ayaad u leedahay, waxaa la joogaa waqtigii aad wax ka ogaan laheyd mustaqbalka shaqadaada.\nHalkani Soomaaliya ma jiro walwal badan, mana jiro sabab keeneyso in aad ka welwesho saameynta tiknoolajiyadda ay ku yeelan karto shaqadaada, hase yeeshee taasi macnaheedu ma ahan in aan aamin ka nahay welwelka caalamiga ee “robot-yada soo socda“.\nKhabiirka xagga maaliyadda John Bogliano oo la hadlay BBC-da laanteed af-isbaanishka ayaa ka hadlay shaqooyin badan oo si tartiib tartiib ah dunida uga sii baxaya kuwaasi oo booskooda ay buuxineyso tiknoolajiyadda.\nArintani waxa ay kuula muuqan kartaa wax yaab leh, is-daji horumarka dunida iyo tiknolaajiyadda ayaa bilaabay in ay buxiyaan shaqooyinkii dhaqaatiirta, inkastoo muddo badan aan sii arki doono dhaqaatiirta qaliinka iyo la taliyaasha, haddana ma jirto cid diidi karto in ay imaan doonto maalin aan loo baahan doonin wax dhakhtar,\nMadaama waddanka uu hadda dagaalo ka soo baxaayo, ayna jiraan dhinacyo badan oo soo kabasho ah, waxaa dhici karta in dad badani ku fikirayaan in ay noqdaan “duuliyaal”\nSidoo Kale Aqri: Shaqadu waa ay na dishaa..Ogow Sababta..\nin aad barato qaabka loo duuliyo “diyaaradaha” ma ahan “shay xun” laakiin in xirfadda duuliyenimada aad ka dhigato “shaqo mustaqbal” waa arin su’aal la iska weydiin karo.\nKa dib markii si dhameystiran dunida ay u howlgalisay diyaardaha Milatriga is-wada ee loo yaqaan “Drones-ka” , shirkadaha ugu waaweyn dunida oo ka mid tahay shirkadda “Boeing” waxa ay wadaan qorsho ah in la helo diyaarado shacab oo is-wadi kara.\nTan iyo burburkii Soomaaliya kama jirin shaqada “Maktabadaha” maantana dunidii kale ayaaba dooneysa in ay la mid noqdaan Soomaaliya,sidaa darteed khubarada ayaa sii saadaalinaya in 10-ka sano ee soo socoto ay gabi ahaanaba meesha ka bixi doonto waxa loo yaqaan “Maktabadda”.\nBadalkeeda Waxaa furmay website-yo badan oo u shaqeynaya qaabka “Maktabadaha” dadkuna halkaasi ayey u guureen.\nSanadaha dhaw ee soo socda shirkadaha uma baahan doonaan wax “xisaabiye ah” maxaa yeelay waxaa jira borogaraamyo iyo ablikeeshino is-xisaabinaya, taasi oo waqtiga dhaw si dhameystiran meeshi uga saari doonta baahida loo qabo “Xisaabiyaasha”.\nWaxaa jirtay beri xoghaye aan looga maarmin xafiisyada maamulayaasha, laakiin maanta waxaa yimid “Laptops” oo booska kala baxay xogheyntii.\nShaqooyinka “Xoghayenimo” aad ayey u sii yaraatay sanadihii ugu dambeeyey, shakina ma lahan in waqti dhaw xafiisyada aan lagu sii arki doonin xoghayaasha, maxaa yeelay maamulayaasha si dhib yar ayey u heli karaan “tick-yada” , is howl fudud ayeyna ula socon Kalaandarka taariikhda, iyaga oo caawin ka helayo tiknoolajiyadda, haddaba maxey uga baahan yihiin xogheyn?.\nGagagabadii- waxaa muhiim ah in aan ogaano in dunida ay ku sii socoto in shaqooyinkii dadka lagu badalo mashiin, waxaana jira shaqooyin badan oo maanta muhiim ah kuwaasi oo suuqa dhan ka bixi doonto 20-ka sano ee soo socota.\nXitaa hadii boosaskooda buuxiyaan mashiino waxaa la rajeynayaa in la heli doono qaabab kale oo dadka ay ku sii wadan doonaan noolashooda, .


Wafdi Xildhibaano ah oo gaaray Magalada Dhuusamareeb - Muqdisho Online. Caasimada Muqdisho\nHome Wararka Wafdi Xildhibaano ah oo gaaray Magalada Dhuusamareeb\nMagaalada Dhuusamareeb ee Caasimadda dowlad Goboleedka Galmudug ayaa waxaa gaaray wafdi Xildhibaano ah oo ka socday dowladda Federaalka Soomaaliya, iyadoo halkaas lagu soo dhaweeyay.\nWafdiga ayaa waxaa hoggaaminayay Senatar Cabdi Xasan Cawaale qeybdiid oo ay kamid yihiin Senatar Yuusuf Geelle Dhageey, Xildhaan Xuseen Iidow iyo xubno kale, waxaana Garoonka kusoo dhaweeyay Gudoomiye ku-xigeenka 1-aad ee Baarlamaanka Galmudug iyo Xildhibaano.\nXildhibaanada oo deegaan doorashadoodu tahay Galmudug ayaa waxaa la sheegay inay Dhuusamareeb u tageen, sidii ay u bilaabi lahaayeen Olole ay ku doonayaan in mar kale ay uga mid noqdaan Baarlamaanka Federaalka Soomaaliya.\nXildhibaanada ayaa kulan la qaadan doona Madaxweynaha Galmudug Axmed Cabdi Kaariye Qoorqoor iyo qeybaha kala duwan ee Bulshada, iyagoo kala hadli doona Ololahooda Doorashada ee Xildhibaanimo.\nDalka Soomaaliya ayaa aaday Doorasho dadban, kadib markii ay heshiis rasmi ah Doorashada 2020/2021 ka gaareen Madaxda dowladda Federaalka iyo kuwa maamul Goboleedyada dalka.\nPrevious articleAl-Shabaab’s Top Leader Transfers Power Amid Factional Strife\nNext articleMW Farmaajo oo amray in xoog loogu wareejiyo dhul aysheegten Ilmo Mohamed Siyaad Bare


Meelaha safarka aan joogsiga lahayn ee loogu talagalay dadka hal-abuurka leh\nBogga ugu weyn » Maqaallada Wararkii Ugu Dambeeyay » Dalxiiska » Meelaha safarka aan joogsiga lahayn ee loogu talagalay dadka hal-abuurka leh\nWararka Ururada • Jebinta Wararka Caalamka • Jebinta Wararka Mexico • Jebinta Wararka New Zealand • Jebinta Wararka Sri Lanka • Jebinta Wararka Thailand • Jebinta Wararka Safarka • Croatia News Breaking News • News • Dalxiiska • Cusbooneysiinta Socdaalka Safarka • Warka Safarka Safarka\nMarka ay timaado safarka, qaarkeen baa jecel wax kale oo aan ahayn nasashada xeebta aan wanaagsaneyn; kuwa kale waxay jecelyihiin inay dhex galaan dhaqanka deegaanka; qaarna si fudud ayey u raadinayaan tacabur dhan walba ah. Haddii tan dambe ay tahay tan adiga ku khuseysa, markaa shaki kuma jiro inaad had iyo jeer baadi goob ugu jirto meesha kuugu xigta ee aad wax ka baareyso. Hagaag, xir boorsadaada, soo qaado GoPro-gaaga isla markaana qorsheyso safarkaaga xiga ee mid ka mid ah shantaan socdaal aan joogsiga lahayn ee loogu talagalay dadka xiisaha leh.\nDal macbudyo dahabi ah leh, dhagxaan dhagaxyo leh iyo xaflado duurjoog ah; Thailand waxay bixisaa isku-dhafka ugu fiican ee madadaalada, xiisaha iyo xiisaha. Ku dhex gal tareenka ka soo raacaya tuk tuk magaalada mashquulka badan ee Bangkok, ku dhex lugee kaymaha cowska badan ee woqooyiga Chiang Mai buuro ama ka soo bood jasiirad ilaa jasiirad doonta koonfureed ee dalka. Xawaaraha nolosha waa mid deg deg ah halkan waana inaad ku raaxeysaneysaa raacitaanka.\nCaan ka noqoshada waligeed, wadanka neefta qaadanaya ee Croatia wuxuu hoy u yahay kuwa tacaburiya. Gaari ka kireeyo kayak oo soo hel Xeebta Dalmatian ee cajiibka ah, doomaha badda ee safafka ah ee ku wareegsan jasiiradaha quruxda badan ama fiiri dhammaan goobaha lagu duubayo taxanaha caanka ah, Game of Thrones. Ma ogtahay in magaalada taariikhiga ah ee Dubrovnik ay laban laaban tahay soo degitaanka Boqorka? Waxaa jira goobo badan oo la aqoonsan karo oo ka mid ah bandhigga dhibcaha ku leh waddanka oo dhan.\nNew Zealand waa waddan ku saabsan khibradaha shidaalka adrenaline-ka ah waxaana kugu adkaan doona quruxdeeda dabiiciga ah ee maskaxda, taas oo siinaysa dejinta waxyaabo badan oo cajiib ah. Waad ku safri kartaa waqooyiga iyo jasiiradaha koonfureed ee caanka ah Khibrad Kiwi baska dalxiiska ee lagu boodboodo-hop-off ama, ujeedka ugu dambeeya, kireysto xero kambiyuutar oo wax ku sahmi xawaarahaaga. Ku bood bood boodka ku yaal Queenstown, ku dul sababa boholaha Waitomo Glowworm oo u koco xagga sare ee glaz-ka Franz Josef.\nMexico waxay ku faantaa xeebo-ciida cad-cad, taariikh aad u fara badan iyo nolol habeennimo oo aan la arag. U fuul dusha sare ee tillaabooyinka Ahraamta El Castillo ee burburka Chichen Itza Mayan, khad-khad ka sarreeya treetops-ka Xplor ama si qoto dheer ugu quuso biyaha madadaalada cad ee cenote-ka dhulka hoostiisa ku teedsan ee ku teedsan Xeebta Yucatan Marka qorraxdu dhacdo, xafladda sii wado habeenkii oo dhan Coco Bongo oo ku taal Cancun.\nSri Lanka way yara yaraan kartaa, laakiin waxaa jira waxyaabo badan oo laga baaro jasiiraddan quruxda badan ee koonfurta Hindiya ka jirta. Kireysid hage khaas ah oo kaa kaxeeya kolba meeshii aad rabto si aad uga faa'iideysato khibradaada oo aad wax uga barato dadka deegaanka. Isagoo fuulaya xagga sare ee caanka ah Sigiriya qalcadda dhagaxa weyn ee qadiimiga ah waa lagama maarmaan u ah aragtiyaha cajiibka ah ee dusha sare. Sida safarka loogu sii marayo Beerta Qaranka ee Yala iyadoo la ilaalinayo maroodiyaasha, yaxaasyada iyo shabeellada.\nHaddaba halkee bay noqon doontaa? Waxaan rajeyneynaa in mid ka mid ah meelaha kor ku xusan ay soo jiidatay dareenkaaga oo ay noqon doonto meesha ku xigta ee safarka ee ku jirta liiska baaldigaaga xiisaha badan


Xildhibaan Cashuur 10% oo laga Qaado Magaalooyinka Gobolka Awdal ku Sifeeyay Xaaran - Wargane News\nHome Somali News Xildhibaan Cashuur 10% oo laga Qaado Magaalooyinka Gobolka Awdal ku Sifeeyay Xaaran\nXildhibaan Axmed Barkhad Obsiiye, kana mida mudanayaasha golaha wakiillada Somaliland, ayaa sheegay in cashuur ka badan 10% magaalooyinka kale ee dalka laga qaado guryaha iyo kirooyinka magaalada Borama, isaga oo taasi ku tilmaamay mid xaaran ah.\nSidoo kale waxa uu xusay markii ay arrintaasi si dhaw ugu kuurgaleen in ay bahda cashuuraha bariga ee magaalada Borama ay u sheegeen in la ridayo ama la eryayo haddii ay Beer-sentayjka dheeriga keeni waayaan.\nWaxaa uu xildhibaanku soo jeediyay lacagtaas dheeriga ah ee laga qaadayo gobolka Awdal laga daayo, islamarkaana arrinkaasi dib u eegis lagu sameeyo.\nXildhibaan Axmed Barkhad Obsiiye isaga oo arrimahaasi ka hadlayana waxaa uu yidhi. “Ta kale waxaa aan soo qaadanaya cashuuraha bariga ee gobolka Awdal, cashuuraha bariga ee gobolka Awdal waxaa laga qaada beer sentayj ka sareeya kuwa gobollada kale laga qaado, 10% ayaa laga qaada guryaha iyo kirooyinka, sannadkii hal bil ayaa laga qaada, magaalada Borama waxaa laga qaada hal bil iyo badh.\nArrintaasina markii aanu dib u raacnay ee aanu u kuurgalnay, ee aanu aragnay cashuuraha bariga waxaa ay yidhaaheen ‘haddii aanu lacagtaasi lacag ka yar soo xareyno, waala I ridaya oo waa nala eryayaa, taasina waa xaaran in lagu qasbo, lacag intaas le’eg keen, oo dadka ka soo qaad waa xaaran weeyi, marka waxaan leeyahay gobollka Awdal ha loo kuurgalo, hana laga daayo cashuurta dheeraadka ah, ee laga qaadayo, waanu ka xunahay oo sumcad dil ayaanu u arkaynaa, sababto ah marka la yidhaaho qolana bil ayaa laga qaadaya annaga bil iyo badh nalaga qaado miyaanay xaaran aheyn, inamadiina lagu khasbo oo la yidhaaho waa lagu eryayaa haddii aad lacag intaas le’eg keeni waydo,”


Muhiimada Taariikhda • Oodweynenews.com Oodweyne News | Oodweynenews.com Oodweyne News\nCiid Mubaarik dhamaantiin!\nIdam Alle, Sannadka sannadkiisa farxad iyo caafimaad ku gaadha dhamaantiin.\nTaariikhdu waa waxa ummadaha aduunka is dhaafiyay, waa waxa ay reer galbeedku ku guulaysteen ee ay maskaxda aduunyada ku hantiyeen, waa waxa caruurta isku ayniga ah is dhaafiyay, waa waxa taariikhdiinii, iyo tii xadaaradii islaamka masaxay ee caruurteenu Michelangelo iyo John Adams u yaqaanaan balse ayna aqoon u lahayn taariikhdoodii, taariikhdii islaamka sida,casrigii RASUULKA (SCW) (1-11H) (622-632CD), tii KHULAFADA (11-40H) (632-661CD) iyo geeridii Rasuulka (SCW) ka dib, tii UMAWIYIINTA (41-132H) (661-750CD) iyo tii CABBAASIYIINTA (132-656H) (750-1258CD), tii MAMAALIIKTA (648-922H) (1250-1517CD), iyo tii CUSMAANIYIINTA (1517-1924CD) toona.\nTeenana haddalkeedaba daa, haddana reer hebel iyo qabyaalad lagu shaqaysto ay u yaqaanaan.\nKoroonaa aduunkii helay oo sannadkan markay in aan waddankeenii imaado ii suurtoobi weyday bal taariikhdaadii iyo halkaad ka bilowday Sweden uun caruurta iyo reerka soo tus baan is idhi, baabuur baan kaxaystay oo meel kasta oo taariikh igu leh waddankan Sweden waan geeyay, halkii maalintaan imid aan iska dhiibay, halkaan iskuulkii ugu horeeyay ka bilaabay,halkaan shaqadii ugu horeyasay ka bilaabay iyo halkaan hooyadood ku bartayba waan soo tusay.\nKolba taariikh iyo meel la qurxiyay oo dalxiis loogu talo galay oo iswiidhishu samaysteen ayaa iga soo dhex gala oo iyana bal soo eeg aan is idhaa.\nDal tabyaa i dishee kolba taloow aniguna waddankayga , maxaynu taariikhdiisii u qori weynay ayaa i igu soo dhacda oon is idhaa.\nDib ayaan haddana iskugu noqdaa oo horta ummadan imisaa aabahood taqaan oo si dhab ah u taqaan, oo uga sheekayn karta taariikhdoodii, awoowgood iska daaye,ayaan isdhaa, iyo wax yar iyo hadaa waa maxay taariikhda aad raadinaysaa ayay naftu i tidhaa.\nUmmad marka uu aabahood soo socdo caruurta lagu yidhaa, Aabo ayaa soo socdee guriga gala oo aamusa, iyo Aabo ayaa hurdee shanqada ka yareeya ee iyaga iyo aabahood la ka ilaaliyo, sidey isku baran karaan oo taariikh ugala hadhi karaan ayay naftu igu tidhaa..\nIlaahay baan kugu dhaarshee inteed aabaaha taariikhdiisa oo run ah ka haysaa, wey yar tahay walaahi. Taariikhna jiri mayso caruurta oo waalidkood u sheekaayan mooyaane.\nBerigii caddaanku madowga cabiidsanayay, wixii koowaad ee uu jaray waxay ahayd taariikhdooda oo magacooda ka ayuu ka bilaabay oo John iyo Edwerd ayuu u bixiyay intuu kii aabahood ka bedalay , taariikhdii aabihiina u diiday xasuustiisa.\nStockholm oo aad 1989 degtid is lahaa( Malmö ayaan degay) ayaan geeyay fasaxan geeyay caruurta iyo reerka si aan u soo tuso meeshaan is lahaa waagaa aad degtid, anigoo tus tusidii magaalada ku jira ayaanan soo hor maray ninkan iminka boqorka ka ah Sweden oo malaha awoowgiisii shanaad uu taalo qurux baddan oo dadku ku xasuustaan uga sameeyay faras magaalaha Stockholm, qasrisgiisa hortiisa, ( isagu waa gaal ee sanam ayuu u samaystay).\nMarkiiba waxa i soo hor maray sidii aniga oo taariikhdii awoowgay raadinaya aan 2016kii Hargeisa uga tagay ilaa Jiidaali si qabrigii awoowgay aanu u soo salaano.\nNinkan Swedishka ahi haddaba taariikhdii awoowgii oo dhan oo waliba tafatiran oo uu waliba macaaneeyay oo uu ku qoray ( Nin dhaqanka jecel buu ahaayoo intaasoo masxar ayuu Sweden ka sameeyay….iyo qaar kaloo baddan ayuu ku xardhay) iyo taariikho baddan oo kale oo wadda maalin heblaayo leh oo uu yidhi awoowgay ayaan kala hadhay ayuu ku xardhay taalada awoowgii .\nAnigana waddaadayda(reerka) oo waaggaa aan Jiidaali awoowo ugu tagay, ila socotay waxa laga reebay oo ay igu tidhi ( markay wadadii rafka ahayd uu wadnuhu afka yimid)\n” Maxamed walaaal, awoowgaa meel banaan oo tan dhaanta muu waayay, muxuu rafkan ka soo doonay” …\nSow taariikhdeena innagu ma aynaan weynay weynin ayuun baan uga jeedaa qoraalkan, iyo in aan ogaataan in caruur eber ahi inaga dambayn doondo.\nWaar hooy taariikhdu waa waxa rag is dhaafiyee ubadkeena aynu taariikhada barno. Waar hooy.\nCiid Mubaarik dhamaantiin


Gary Neville Oo Kashifay Sababta Ay Xanuun Ugu Tahay In Uu Daawado Liverpool -News and information about Somalia\nHome Sports Gary Neville Oo Kashifay Sababta Ay Xanuun Ugu Tahay In Uu Daawado...\nGary Neville Oo Kashifay Sababta Ay Xanuun Ugu Tahay In Uu Daawado Liverpool\nHalyeeyga Kooxda Man United ee Gary Neville ayaa la dhacsan qaabka uu Jurgen Klopp u horumariyay xiddigaha kooxdiisa.\nHalyeeyga Man United ee Gary Neville ayaa qirtay in ay xanaan ku taahay in uu daawado kooxda la xafiiltanta kooxdiisii hore ay samaysay horumar cajiib ah intii uu joogay tababare Jurgen Klopp.\nLiverpool ayaa ah kooxda kaliya ee ilaa haatan badisay dhamaan kulamadii ay ciyaartay premier League xilli ciyaareedkan kadib markii ay Gunners 3/1 uga badisay kooxda Arsenal.\nXiddigaha weerarka ah ee uu Klopp keenay ee Mohamed Salah, Roberto Firmino & Sadio Mane ayaa mar kale door muhiim ah ka qaatay bur-burinta kooxda Arsenal iyo waliba 3-da dhibcood ee muhiimka ah.\nNeville ayaa horumarka ay sameeyeen 3-daas xiddig u arka mid cajiib ah tan ilaa markii ay ku soo biireen Anfield intii uu Klopp joogay kooxda.\n“Liverpool ayaa 3 xiddig kula soo saxiixatay min 30 milyna oo euro una badashay 150 milyan oo euro mid kasta”ayuu Neville u sheegay Sky Sport.\n“May ahayn kuwo fiican markii ay yimaadeen haatan waa kuwo heer sare ah”.\n“Run ahaantii waa koox fiican waana arin xanuun badan igu ah in aad daawado shaqsi ahaan”.\nSalah ayaa Ku dhawaaday in uu ku biiro Liverpool xagaagii 2014 laakiin waxa uu ku biiray Chelsea laakiin waxa uu ku fashilmay in uu boos ka helo iyada oo amaah loogu diray kooxda Roma kuwaas oo 2016-kii si toos ah ula wareegay.\nLaakiin Liverpool ayaa sanad kadib gaar ahana xagaagii 2017 34 milyan kula soo saxiixatay isaga oo wixii intaas ka dambeeyay kooxda u dhaliyay 74 gool sidoo kale caawiye ka noqday 30 kale 197 kulan oo uu u ciyaaray.\nMane ayaa dhankiida Liverpool ugu soo biiray 34 milyan oo euro isaga oo kaga soo biiray Southampton isaga oo 21 gool u dhaliyay 67 kooxda Southampton kadib 10 milyan oo uu ugu soo biiray.\nDhanka kale Firmino ayaa dhankiisa qaab ciyaareed cajiib ah ku soo bandhigay intii uu Klopp yimid kooxda isaga oo 46 gool u dhaliyay 95 kulan.\nPrevious articleShaxda Laga Yaabo In Ay Barcelona Kula Ciyaaro Real Betis Kulanka Camp Nou\nNext articleAgaasimaha Ciidamada Xoogga Dalka oo lagu dhaawacay Qarax lala beegsaday Gaarigeeda\nWAR CUSUB: Kooxaha Waaweyn Oo Yurub Oo Doonaya In La Kordhiyo...\nBarcelona Oo Guuldarro Waji Gabax Leh Kala Kulantay Granada Iyo Tababare...


Wasiir C/raxmaan Xoosh oo kullan la yeeshay ururada bulshada rayidka ee Jubbaland (SAWIRO) – Bulshoweyn.com | Your Source Of News And Entertainment\nWasiir C/raxmaan Xoosh oo kullan la yeeshay ururada bulshada rayidka ee Jubbaland (SAWIRO)\nWasiirka dastuurka ee xukuumadda federaalka Soomaaliya C/raxmaan Xoosh Jibriil ayaa kullan wadatashi oo ku saabsanaa hannaanka dib u eegista dastuurka la yeeshay ururada bulshada rayidka ee maamulka Jubbaland.\nKullankaasi ayaa waxaa kasoo qeyb-galay guddoomiyaha baarlamaanka maamulka Jubbaland Mudane Sheekh Cabdi Maxamed C/raxmaan, culumadda, haweenka, dhaqanka iyo dhalinyarada Jubbaland.\nWasiir C/raxmaan Xoosh Jibriil oo kullanka ka hadlay ayaa ku tilmaamay kullanka wadatashiga ee Kismaayo ka dhacay inuu ahaa tallaabo horey loogu qaaday xoojinta wada shaqeynta wasaaradda iyo maamulka Jubbaland.\n“Runtii farxad weyn bay noo tahay in aan maanta kulan wadatashi ah ku qabano Kismaayo, waxa aan u nimid inaan ra’yigiina dhageeysano, waa tallaabo kale oo ay wasaardada horey u qaaday, si aan wadashaqeyn joogta ah ula yeelano maamul goboleedka Jubbaland” Sidaas waxaa yiri wasiir C/raxmaan Xoosh Jibriil.\nSidoo kale, C/raxmaan Xoosh Jibriil oo ka hadlay geedi-socodka dib u eegista dastuurka ayaa yiri:-\n“Macnaha dastuurka waa heshiis bulsho, sidaas awgeed waxa aan doonaynaa inaan bulshada rabitaankooda ku hoggaaminno geedi-socodka taariikhiga ah ee dib u eegista dastuurka ee sanadkan ka billaabmi doona dalka”.\nDhinaca kale, dadkii kasoo qeyb-galay kulanka ayaa goobtaasi ka jeediyay tallooyinkooda ku saabsanaa qorshaha guud ee hannaanka dib u eegista dastuuka dalka, waxayna sheegeen inay ka qeyb-qaadan doonaan hirgelinta arrintaas.\nUgu dambeyn, wasiir C/raxmaan Xoosh Jibriil ayaa ballanqaaday in kullamada wadatashiga ay gaarsiin doonaan dhammaan deegaanada ku yaalla maamul goboleedyadda dalka.


HS:- Musharaxiin badan oo araajidooda gaarsiiyey baarlamaanka\nPosted by admin on April 15 2012 23:11:27\nHS:- Musharaxiin badan oo araajidooda gaarsiiyey gudiga doorashada ,halka waftiyo ka socda beesha caalamka nay ku wajahanyahiin..... wararka caawa April,15/2012\nHS:- Magaalada Mogdishu ayaa siweyn looga dareemayaa isbedelo dhinaca siyaasada ah tan iyo waxii ka danbeeyey doorashadii ay iclaamiyeen baarlamaanka Soomaaliya. ku dhawaad ilaa iyo 10 musharax ayaa lagu soo waramayaa iney araajidooda gaarsiyeen gudiga doorashada maalmahii tagay.\nMar aanu la xariirnay magaalada Mogdishu oo ah meesha laguwado in lagu qabto doorashada soo socota ayaa waxey dadku kuu sheegayaan in isbedelo siyaasadeed oo muuqda laga dareemayo iyagoona rajo weyn laga qabo in ay bulshada ka xoroobaan dhawaan masuuliyiinta hada jirta ee mustaqbalkii dalka iyo dadka Soomaaliyeed ku soo koobay Mahiga iyo roadmap.\nWarku waxuu intaas ku darayaa in maalmaha soo socoda ay magaalada Mogdishu gaarayaan waftiyo kala duwan iyo musharaxiin intaba.warar lagu kalsoonaan karo ayaa sheegaya in maanta oo kaliya ay gudiga doorashada gaareen araajidii laga rabay musharaxiinta halka musharaxiin badan ay siyaabo kala duwan ula xariireen gudiga si ay doorashada uga qeybqaataanla la sheegayo.\nWar hada inaga soo gaaraya dalka Kenyana waxuu sheegayaa in aqiyaartii la baxday saxiixayaasha Garoowe 1 iyo 2 ay ka mid noqonayaan shacabka.inkasta oo Shariif Hasan oo ka mid ahaa lagu dhagan yahay hadane Roadmap iyo dastuur sidaas hada looguma dhiirana ka hadalkooda marka la eego Soomaalida dhexdooda iyo beesha caalamka, inkasta oo ay saxiixayaashii Garoowe 1 iyo 2 ku mashquulsan yahiin sidii ay beelaha Soomaaliyeed oo aan qaarkood laheyn Ugaasyo kadib markii ay geriyoodeen Ugaasyadii lagu yaqiinay iney sameystaan Ugasyo cusub oo deg deg ah si dastuurkaan cusub ee loogu danmeynayo degaano gaar ah oo dalka ka mid ah loo ansaxiyo.\nLa soco wararkeena danbe iyo doorashada madaxweynimada Soomaaliya.


DAAWO: ”Somaliland, siyaasiyiin & ganacsato kufsi lagu helay ayaa la sii daayaa” – Maxamed Baaruud | Hadalsame Media\nHome Wararka DAAWO: ”Somaliland, siyaasiyiin & ganacsato kufsi lagu helay ayaa la sii daayaa”...\n(Hargaysa) 26 Nof 2020 – Guddoomiyaha Hay’adda Xuquuqul Insaanka Somaliland, Maxamed Baaruud, ayaa ka dhawaajiyey in nidaamka Somaliland uu isu bedeley mid dabaqadeed oo kaliya xabsiyada lagu guro dadka danyarta ah ama kuwa aan mudnaanta lahayn.\nBaaruud ayaa sheegay in xabsiyada Somaliland laga sii daayo siyaasiyiin iyo ganacsato iyo wixii iyaga la xiriira kuwaasoo lagu helay dembiyo waawayn sida kufsi, taasoo uu ku sheegay cadaalad darro laga xumaado.\n”Dad siyaasiyiin ah oo madax ah iyo ganacsato ayaa iyaga oo ay maxkamado xukumeen oo kufsi lagu cadeeyey la sii daayey. Maxkamadeheennu waxaa kaliya ee ay xukumaan waa uun dadka jilicsan,” ayuu yiri Baaruud oo ka hadlayey munaasabad looga hadlayey dembiyada ka dhanka ah dumarka.\nWuxuu sheegay in marka la eego tirada ugu badan dadka ka buuxa jeelasha Somaliland ay yihiin dad dan yar ah oo aan qarreen loo qaban iyaguna aan qabsan karin, halka kuwa ladan la daba ordayo oo markiiba lasoo furanayo iyadoo ay Wasiirro daba ”ordayaan.”\nPrevious article”Waxaan moodada iskaga tegey kaddib markii ay salaado badani iga tageen” – Xaliimo Aadan + Sawirro\nNext articleWar Murtiyeedka musharrixiinta oo soo saaray qodobbo ay qaarkood su’aalo dhalinayaan


Madaxweyne Guudlaawe oo si kulul uga hadlay dadkii lagu dilay Kabxanleey (VIDEO) – Idil News\nDecember 3, 2021 | Yaa ka qaybgalay Qadadii Gallan Ee Maanta iyo Bosaso?\nMadaxweyne Guudlaawe oo si kulul uga hadlay dadkii lagu dilay Kabxanleey (VIDEO)\nPosted By: Jibril Qoobey August 30, 2021\nMadaxweynaha dowlad Goboleedka Hir-Shabeelle Cali Guudlaawe Xuseen ayaa si kulul waxaa uu uga hadlay dadkii dhawaan lagu dilay degaanka Kabxanleey ee Gobolka Hiiraan,kuwaas oo dhamaangood Shacab ahaa.\nCali Guudlaawe ayaa marka hore u tacsiyadeeyay qoysaskii igo asxaabtii ay daskaasi ka geeriyoodeen, waxaana uu ka digay in Colaada u dhaxeysa labada beeleed ee aanooyinka qabiil isku dilayai ay sii dheeraato.\nWaxaa uu hadalkiisa intaasi ku daray in maamulka Hir-Shabeelle uu diyaar u yahay in uu gogol Nabadeed kala dhex-dhigo dhinacyada ay Colaada ka dhaceyso, isaga oo ugu baaqay inay wada-hadal ku xaliyaan wixii tabasho oo ay kala qabaan.\nHadalkaan ayaa Madaxweynaha ahir-Sbabeelle Cali Guudlaawe Xuseen waxaa uu sheegay xilli shalay uu dib ugu laabtay Magaalada Jowhar ee Caasimadda Hir-Shabeelle.


Hay’adda Bisha Cas ee Turkiga oo cabsi ka muujisay sii wadista mashaariicda horumarineed ee ay ka wado magaalada Muqdisho – idalenews.com\nWeeraro kala duwan oo ay Shabaab ka fulisay Muqdisho, ayaa ku qasbaya maal-geliyayaasha, ganacsatada yo hay’adaha gar gaarka inay fikrad labaad ka qaataan ballaarinta howlahooda magaalada Muqdisho.\nHay’adda bisha cas ee Turkiga ayaa dib u eegeysa howlaheedii magaalada Muqdisho, sida uu sheegay sarkaal ka tirsan, sababo la xiriira walaacyo dhinaca amniga ah oo sii kordhaya, kadib weeraro dhowr ah oo ka dacay magaalada.\nMid ka mid ah weeraradaas ayaa lagu qaaday shaqaale gar gaar oo Turkish ah, waxaase ku dhintay 35 qof oo Somali ah.\n“Waxaan ogahay in Turkiga uu dib u eegayo howliiisii Muqdisho, sababo la xiriira dhinaca amniga” ayuu yiri Eng. Cabdiraxmaan Yariisow oo ah afhayeenka dowladda Somalia.\n“Sababo la xiriira amniga darteed, waa ay adag tahay xaaladda, Turkigu xaq ayay u lee yihiin inay xanaaqaan, hase yeeshee waxaan u sheegnay in kaalmadooda iyo caawimaadooda ay wax ka beddeshay Somalia” ayuu raaciyey.\nDiblomaasi reer galbeed ah oo jooga Naiorbi ayaa sheegay in Turkiga uu noqday mid aad uga walaacsan rabshadaha ka dhacay Muqdisho, hase yeeshee waxa ay og yihiin ayuu yiri “In Muqdisho ay horumar sameeneyso”.\nOmer Tasli oo ah agaasimaha guud ee Hay’adda bisha cas ee Turkey, ayaa sheegay in xaaladda amni ee Muqdisho ay tahay mid laga walaaco, hase yeeshee aysan dalka ka wada bixi doonin.\n“Mararka qaar waa inaan joojinaa howsheena, haddii walaac dhinaca amniga ah uu jiro, hase yeeshee si rasmi ah uma wada soo afjareyno howlaheena” ayuu yiri Omer Tasli.\nDowladda Somalia, ayaa iminka Muqdisho ka bllowday ayada oo kaashaneysa ciidamada Amisom howl gal guri ka guri ah oo amniga lagu sugayo.


Tuesday April, 24 2018 - 20:53:53\nMonday March 20, 2017 - 13:41:58 in by salman abdi\nWaxaynu muujin doona dhiganayal ku tusin kara sida ugu fiican ee aad u samayn karto qorshe cad, waa hadii sidiisa loo raaco. Wax walba ujeeda ka dambaysa\nQorshaynta ama mudaynta waxqabadka waxa Aasaas u ah inaad qorto oo aad sugto, kentana qorshe cad oo la qaban karo, waa inuu qorshahaagu noqda mid qoran oo la jaanqaadi kara xaaladkasta oo aad ku sugantahay, yaanu kaa noqon waxan la qaban Karin ama aan la gaadhi Karin, taso keeni karta niyad jab iyo guul-daro xanuun badan.\nKa saar naftaada khiyaliga, cabsida, kalsooni la’aanta iyo daciifnimada aad naftaada ku tuhmaso, noqo qof karti leh oo awoodisa aaminsan, ugu bushaare inad gaadhi karto ama qaban karto waxad doonto, laakin ogow waa inuu suuragal yahay.\nWaxaynu muujin doona dhiganayal ku tusin kara sida ugu fiican ee aad u samayn karto\nqorshe cad, waa hadii sidiisa loo raaco. Wax walba ujeeda ka dambaysa waa inad garata ama filata waxaka soo bixi doona ama maxsuulku wuxu noqodoono.\nTusaale:- waxan rabaa inaan quraanka dhameeyo bil gudeheed,sideen ku dhamayn karaa?, sideey macquul ku tahay inaan dhameehyo quraanka?Ma kula tahay inad quraanka kariimka ku dhamayn karto akhriskiisa mud bil ah?.\nJawaabta oo gaaban waaHaa!, Haa waan dhamayn karaa hadaan keeno nidaam macquula, adoon joojin dhamaan hawlahagaa maalin-nimo waxad awood iyo karti u leedahay inad dhamayso akhriskaQuraankakariimka ah mudo ku simanhal bil, wax wal oo la qabanahyo waxa la eega dariqa ugu dhaw ee loo maray iyo sida looga gun gaadhi karo.\nHadad salaadkasta oo aad tukato kadib akhrido4 safxadoodoo quraanka kariimka ah waxan filayaa inad dhamayn karto bal ila qiyaas masaladan.\nShanta saladoodee maalinti iyo habeenki hadad akhrido4safxadood oo ka mid ah quraaka waxay ka dhigatnatahay hal jus oo20 safxadooda ah(5 X 4 = 20) hadii maalintii iyo habeenkii aad akhrido 20 safxadood balku dhufo 30 cisho (20 x 30 = 600) quraankaminayad ku dhamayn Karin hadad racdo nidaamkas hadad kabadisana waxad awooda inad ku dhamayo waqti ka yar bisha.\nTusaalahaniwuxuu markhaati cad u yahay inad qabankarto waxkasta oo aad doonaso inad qabsato hadii aad u samayso qorshe iyo nidaam go’aan adag iyo casiimo fiican wata.\nWaxad tahay adoon Alle karaameeyay, waxa aduunka dulsaarana adaa ugu fadli badan, waxad leedahay garasho iyo garwaaqsi rabi kaga fadilay dhamaan waxa makhluuqa ee aduunkan korkiisa inal asaaran, bal u fiirso xayawaanku malaha garasho iyo garaad haga, waxayse garanayaan baahida haysa siday u maarayan lahayeen, duurjoogtu waqatigay gaajoodan waxay u dhaqaaqaan siday u ugaadhsan lahaayeen dad iyo duunyo toona ma yaqanan xayawanada halista ahi markay dareemaan gaajo.\nHadad ila qadatay qorshaha iyo mihiimada uu leeyay bal ila eegtusaalekale oo mihiim ah Ka soo qaad inad tahayganacsadean lahayn ganacsi waynayan ama sidaas u waynayn, waxad maalinti iyo habeenkii oo dhan hesha dakhli ugu yaraan gadhay $20oo faa’iida, hadad habeenkasta lacagtaas $20ah meel dhigto bishii waxay ku noqon doona lacag aad u badan markaad eegto sida yared ku samaysay ($20x30cisho= $600).\nHadad mudo lix bilooda ku wado nidaamkas waxaan huba inad ku soo sari karto dhaqaale ku dhaw saddex kun oo dooler ($3000) bal ila eeg hadaynu raacno nimaad xisabeedkan ($20 x 180csho =$3600, 180 cisho waa lixdii bilood oo aan u badalay maalmo, hadad mudo sanada wadana waxay noqondoonta $20X360cisho= $7,200) kaba soo qaad inad mudo shan sana sidan ku wado adoon xisaabin dhaqaale kale oo meel kasoo gala ama faa’iidada kale meherada hadad sanadkii soo saari karto lacag dhan $7,200shanti sano imisad so saari kartaa($7,200 x 5 = $36,00)nidaamkani waa nidaam kugu hagi doona inad samayso dhaqaale fiican, hadad ka dakhli badantahay oo maalintiba ku so gasho lacag ka badana sidaas oo kale ayad u maamuli kartaa, tusaale hadi rasamalka ku soo gala maalintii yahay$50bishii waxad soo saar kartaa($50X30 = $1,500hadii aad bishi soo saari karto lacagta intaas leeg sanadkii maxad soo sari karta ($1,500X12=18,000, hadi aad mudo shan sana ku wadana waxay noqdoonta lacag ku dhan$18,000X5 =$90,000) adoon cid kale u dhibin xoolahaagi ama hagbadba galin.\nMudo kooban waxad ku noqon doonaa qof dhaqaale fiican haysta, waxad ku daadasha bal sided u soo saari lahayd dhaqaale fiican.\n-Yool Cad ama Qorshe cad\n-Kala saariida mihiimada qorshayasha mihiimka ah iyo kuwa aan ahayn\n-La xisaabtanka nafta\n-Ilaalinta Qiyamkaaga Nololeed\n-Ka Hortaga khatarta ka hor iman karta\n-Yaraynta fikrika faraa badan ee waqtiga badan ka qadanay\nLa soco Qaybta Labaad ee Qorshaha\nWixii tallo ama toosina igu soo hagaaji Ciwaankan .Xamse5581@gmail.com\nW/Q: Xamse Cali Yusuf\nMalaysia:-Nin Xamaas ka tirsan oo lagu toogtay Malaysia\n22/04/2018 - 10:22:11\nHargeysa: Boqor Buur-madow Oo Damiin Lagu Sii Daayay+Cidda Damiinatay Iyo Eedaha Loo Haystay\n21/04/2018 - 15:01:25\nKorea:-Kuuriyada Koonfureed Oo Joojisay tijaabaada nukleyrka Lagu Sameeyo Dalkeeda.\n21/04/2018 - 08:03:21


Qiso Cajiib Ah Oo La Magac Baxday “Arooskii fashilmay” Qalinkii Xamse Cabdi Ibraahim “Qoor Cadde”. | Hooyga Barbaarinta Qoyska & Wanaaga Bulshada Hooyga Barbaarinta Qoyska Iyo Wanaaga Bulshada - Www.Kobciye.Com\nQiso Cajiib Ah Oo La Magac Baxday “Arooskii fashilmay” Qalinkii Xamse Cabdi Ibraahim “Qoor Cadde”.\nPublished: March 21, 2014, 10:21 pm\nHalyay hanad ah oo lagu hirto ayaa habaar ku dhacayaa. Mar uun buu hawoonayaa, intuu hamuumo ayuu haween jeclaanayaa… Halkaas ayaa laga abaarayaa. Haybe wuxuu bare sare oo ka ahaa dugsi ku yaalla magaalada Burco. Wuxuu ahaa aqoonyahan aftahamo iyo indheer-garadnimo Eebe u hibeeyay. Wuxuu ahaa deeqsi gacan furan oo kaftan yaqaan ah.\nWuxuu ahaa macallin la majeerto qaabka qurxinta sharraxaadiisa. Ardayda iyo maamulka dugsiguba way jeclaayeen. Xataa magaalada goobta uu joogo lagama waayi jirin bulsho ku xeeran oo agjoogiisa ku qanacsan.\nWuxuu ahaa nin hammad wacan oo hal abuur leh. Wuxuu necbaa qabyaalada iyo qof jeclaysiga wuxuu ahaa mufeker xor ka ah aragti lasoo waariday. Iinta(liidasho) kelida ah ee Haybe caanka ku ahaa waxay ahayd haasaawaha dumarka iyo la hadalkooda. Marka uu u hollado in uu dumar la hadlo ayaa xishood la dafsiin jiray weligiina caynkaas ayuu ahaa.\nXataa yaraantii muu ahayn dadka aroosyada lagu qaatay. Wax dharaaruhu is daba maraanba Haybe soddon gu’ ayuu baarka ka gooyay. Wuu hawooday oo hiloobay. Wuu ogaaday in noloshu lammaanaha ku macaantahay,ku faa’iido badan tahay,kuna xasilloontahay. Wuxuu gaadhay go’aankii ugu adkaa noloshiisa kaas oo ah in uu nafta ku labeeyo naf kale. In badan ayuu ka fekeray qofka u nolosha la qaybsan lahaa: Tolow qof caynkee ah ayaa Alle kuu qoray ayuu is waydiiyay?\nHablaha uu baraha u yahay ayuu ka fekeray hadana wuu ka walaacay. Oday abtigii ah oo habllo badan dhalay ayuu maanka ku qabtay hadana wuu xishooday. Xaafadda ka soo horjeeda gabadh joogta ayuu niyada ku qabtay hadana wuu diiday. Arrinkii Haybe wuxuu noqday: <Waal waalatay ee xerada gal>.\nMudo wuxuu guurdoon ahaadaba maalin ayaa loogu yeedhay tababar Hargaysa ka qabsoomaya, oo kobcinta waxbarashada ee gobolka ku saabsan. Judhiiba wuu diyaar garoobay waxaanu isu diyaariyay safar,waxa kale oo maankiisa ku soo dhacday: Hargaysaba ka guurso hadaad hesho qof kuu qalma.\nMaalintii ballantu ku beegnayd ayuu yimi istaanka baabuurta u kala baxda Burco iyo Hargaysa. Wuxuu sitaa shandad oo uu garabka ku sito iyo mid weyn oo malaha xamaamadisii ugu jiraan.\nSidii caadada ahayd ee lagu yiqiin kaariyiinta soomaalida waa lakala boobay Haybe iyo alaabtiisii. Waxay xoogaa ligligaanba aakhirkii mid buu raacay. Wuxuuna fuulay tagsi. Waxaa uga sii horraysay gabadh waxay gacanta ku haysaa wargays kii shalay soo baxay ah.\nGacmaha cillaaman waxaa ugu jira dahab.Waxay xidhantahay xijaab dheer oo huruud ah. Indhaha waxaa u marsan sibaaq (make up) u eg midabka maradeeda Midabkeedu waa maarriin casaan xiga. Jidhkeedu waa meel dhexaad isku siman marka laga reebo horraadada oo marada xaga hoose kasoo tiirinaya.\nWaxaa ka muuqda haybad iyo ixtiraan faro badan. Inyar ka dib gaadhigii waxaa soo fuulay rakaab kale. laba oday oo kale ayaa shidhkii danbe la soo galay Haybe iyo gabadhii. Xoogaa ka dibna wuu dhaqaaqay gaadhigii. Asalkaba dadkeennu waa kuwo hadal badane waxaa bilaabantay sheeko hallaasiya iyo in lays barto.\nOday ka mid ah rakaabka ayaa sheeko qabtay « Kuwan kaariyada iimaankii baa laga qaaday !wuxuun kugu dhegaya miyaad aragtay ? »Haybe ayaa isna hadlay « Adeer miyay ku qabsadeen ?dhaqankaas xun ayaa bulshadeennii barataye »Inantii ayaa damacday inay sheekada wax ka wadaagto waxay tidhi « anigu waxaan sameeyaa waxaan qortaa telfoonka kaariga misaan wacaa mudo ka hor safarkayga,markaas ayuu guriga iga soo qaadaa. laakiin adoo khabar maafish ah hadaad istaanka timaado waa lagu kala boobayaa ».\nHadalkaasi Haybe dareen buu geliyay. Ninkii dhamaa ee aqoon yahanka isu haystay talo ka maqan baa loo sheegay quruxdii gabadha uga muuqatay iyo maskaxda saaran ayuu isu gaystay. Waxaana galay dareen ah in uu gabadha xod-xoto. Sheeko baqasho ku jirtana u bilaabo. Waxaana dhex maray kaftan goos-goos ah.\nMarkii Sheekh la gaadhayna caadi ayaa la isu waraystay. Haybe ayaana bilaabay waydiimo uu xog ku raadinayo « Walal horta sheekaa inala taraartaye aan iskaa baro magacaygu waa Haybe. Waxaan ahay bare xisaabeed. Waxaan degenahay Burco. Bal adna is sheeg kollay immika rafiiqnaye »? Inantii ayaa hadalkii qaadatay si aan cabsi lahayn.. ku te « Walal anna magacaygu waa Haweeya.\nWaxaan u shaqeeyaa urur sama fal.Hada waxaan u socdaa tabarbar(seminar)Waxaan degenahay Burco. Marka halkaa xaal marayo hadalladii way koobmeen labaduba xoogaa feker ayay galeen. Tan ba iska bismillayso ayuu talo ku geeyey. Waa hadayba ku yeesho’e. Oo maxay kuu yeeli weyday si walba uga adkide ayuu isku qanciyay. Waxaa la gaadhay buurtii dawga Sheekh dadkuna xoogaa way daaleen. Markii buurta laga dagey oo xoogaa Hudisa loo dhawyahay ayaa Haweeyi lulootay oo si kamma ahna ugu gataati dhacday garabka Haybe.\nHaybe wuu yaabay boqol wax oo kala jaad ah ayaa maskaxdiisa ku so dhacay. Dhunko ayuu ku hamiyay kumuuse dhicin. wargayskii ay gacanta ku haysay oo dhulka ku dhacay ayuu qaaday.Odoyaashiina yaab ayaa Alle isugu keenay gabadhan ninka aanay garanayn garabkiisa ku seexatay.\nNin ka mid ah rakaabka ayaa ku dooday “ Haweenku waa iska carruur ilaalin bay u baahan yihiin sida ubadka” misaa Oday kalana ugu jiibiyay “Haa..saw xikmad Rabbaani ah lagama lahayn markii muxrimka loosoo rogay”waxba yaan ku dawakhine Hudisa ayaa la yimi la iska qadee. Aadna la isu baray.\nWaxa se Haybe ka degi wayday quruxda basharkaa Ilaahay saaray. Mar ay daaqada iska furaysay oo lugta soo qadintay ayuu kubkeeda halacsaday.Xanuun uu arkayo iyo wadne garaac aan xad lahayn ayaa la daf siiyay. Doob dareenbaa dila’e tani yay ku dhaafin ayuu ku tashaday…Safarkii halkii ayuu ka soo socday. Waxaan la gaadhay Hargaysa.\nWaxaana lakala qortay ciwaano iyo telefoonno. Waana lawada hadlay oo la is fahmay. Bilba lama joogin markii guur iyo guri yagleelis la isla gaadhay. Waxba yaan hadalku ila durkine saddex bilood gudohood waxaa laga dig siiyay meher iyo is wata. Waxaana la abbaaray dhabbada nolol qaybsi xaqiiqo ku dhisan.\nAsalkaba guurku wuxuu ku wacan yahay :In wakhti la qaato mudo la is fahmo. Mayse dhicine iyagaan toddoba bixinba waxaa bilaamay is qabsi iyo muran. Wax kalana la iskuma qabsane waxaa la isku qabsaday :\nGabadhu maadaama ay ahayd qof yaraanteedii lagu soo tabcay waxay go’aansatay in ay shaqadeedii sii wadato. Irsaaqadda suuqana ay u sinnaadaan iyada iyo ninkeedu. Dhinaca kale waxay aamin sanayd in ninkeedu yahay qayb nolosheeda ka mid ah,sidaa darteed aanay marnaba suura gal ahayn in ay gacantiisa uun wax ka sugto.\nHabeye isna wuxu rabay in maadaama uu shaqaynayo ay gabadhu guriga joogto oo marba sidii Alle wax u soo geliyo uu wax ugu dhiibo. halka ugu daran ee lagu kala baydhay waxay ahayd: Habeen sidii s warka telifishanka loo daawanayay ayuu arkay Haweeya oo tababar (seminar) ku jirta isla markaana goosan rag iyo dumar ah(group discussion)gundhada ugu jirta. Qac! Markii uu arkayba galaan ayaa la daray. Wuu cadhooday oo cunuhu xidhmay.\nIn kasta oo Haybe aanu ahayn dadka go’aanka ku deg dega hadana habeenkaa hadallo deel qaaf ah ayaa afkiisa ka soo baxay wuxuu yidhi: Wuxu miyaanay waxba isku falayn? Miyaanay cawro iyo caar ahayn? Miyaanay cad bisil ahayn? maxaa waxaas o nin dhex fadhiisiyay? Markii ay timina wuu caayay nasabadeeda ayuu wax ka sheegay.\nIn uu gacan u qaado ayuu damcayba. Habeenkaas wixii ka danbeeyay xidhiidhka dhexdoodu caadi muu ahayn. Waxay ahaayeen cadaw wada jooga. Iyana hurdadii way diiday. Wuxuu ku xigayna wuxuu ahaa dalqadii oo Haweeya loo yeedhiyay. Iyo qoyskii sida hawsha badan loo dhisay oo si hawl yar loo dumiyay.\nXamse Cabdi Ibraahim “Qoor Cadde”\n“I Badbaadiye” Waxay Ahayd Maalin Xusuus Ku Leh Noloshayda, Maalin Aanan Iloobi Karin, Maalin Badashay Noloshaydii.\nWaxan Ahay Gabar Seygeeda Jaceyl Asna Ima Jeclo 6 Sano Oo Aan Kasoo Maqnaa Iima Xiisan Maxaan Sameeyaa “Barnaamijka Tallooyinka”.


Waa maxay shaqo dawladeed? W/Q: Shaafici Macallin Axmed. | Laashin iyo Hal-abuur\nWaa maxay shaqo dawladeed? W/Q: Shaafici Macallin Axmed.\nWaa maxay shaqo dawladeed?\nNooluhu marka uu isku yimid ee uu ku baaraandegey dhisme wax mideeya ee hoggaanka u qabta baahidii keentay in uu midoobo waxa ula baxay midawgaas magaca dawlad. waxa uuna u igmaday hawlo laga maarmaan u ah jiritaanka noolaha Haddaba shaqooyinka dawladdu u qabto noolaha waa badan yihiin waxaanse u qaybin karaa dhawr qayb oo ah:\nHawlaha saldhiga u ah dowladnimada:\nHawlahaas ayaa saldhiga u ah jiritaanka dawladda iyo dadka ku hoos noolba. Haddaba bulsho weliba meel kasta ha joogte waxa ay halgan iyo dedaal ugu jirtaa hannaan wanaagsan oo ay ku wada noolaan karaan iyagoo isku duuban. Hannaankaas iyo hawlaha shaqo eel agama maarmaanka u ah aan mid mid isu dul taagno.\nB:Hawl ciidan:Dhisidda ciidan qaran oo leh hoggaan iyo rumeysan qarinimo aanan u nuglayn burburka kana madax bannaan siyaasadda iyo is diidooyinka gudaha oo ilaaliya dhammaan xuduudaha dalka, dhul, bad iyo circa, sidoo kale u taagan danaha iyo samata bixinta dadweynaha, kana hortaga col iyo cadaw kasta oo ku soo xadgudba qaranimada dalka oo dibadda kaga yimaada.\nT:Hawl Nabadgelyo :Dhisidda ciidan ilaaliya nabadgelyada dadweynaha ku dhaqan dalka oo kala haga isagoo u raacaya xeer iyo qodobo lama dhaafaan ah, si hoose iyo sis arena ula socdo dhaqdhaqaaq walba oo dalka gudihiisa ah, awoodna u leh ogaanshiiyaha iyo dabagalkooda, wax kasta oo ay dadka qaarkood halis ku gelin karaan kuwa kale ee dalka kula nool.Ciidankan ayaa ah midka sugida nabadgelyada bulshada iyo ilaalinta xeerarka guud ee arrimaha gudaha dalka.\nJ:Hawl garsoor: Dhisidda garsoor madax bannaan oo dhexdhexaad u ah dadweynaha iyo laamaha dowladda wixii ismaandhaaf ah ee yimaad, si ku dhisan hufnaan iyo sinaan aysan dhinacna la jirin. Garsoorku waa midka ilaaliya dhammaan xuquuqaha aas aasiga ah ee qof ilaa Qaran, iyadoo loo raacayo heerka guud ee uumiyaha adduunka ku nool iyo heerka heshiis hoosaad ee dalkaasi gaar u leeyahay iyo xeer jajabka ay ku heshiiyeen.\nX:Hawl arrimo dibadeed:Hagaajinta xiriirka arrimaha dibadda ee dawladda kala dhaxeeya dawladdaha kaleiyo ilaalinta danaha dadweynaha hoostaga dowladdaas eek u nool dalka dibadiisa la dhaqanka bulshooyinka kale iyo isdhexgalka arrimaha lagama maarmaanka u ah dalkaas iyo dadkaas.\nKH: Hawl maal galineed: Maalgalinta hay’adaha dawladda sida kuwa rayidka ah milatariga ,amaanka, kuwa qaabilsan, iyo garsoorka.\nQaybta:2 aad: Adeegga bulshada\nAdeegga dawladda waxaa gundhig u ah hormarinta dadka iyo dalka iyo ilaalinta lahaanshiiyaha iyo madax bannaanida gundhiga u ah inuu qof kasta oo dalka u dhashay leeyahay madax bannaan ilaa heerka xeerarka dalku u ogolyahay oo loo simanyahay. Adeegyada saldhiga u ah nolosha ee qofka dalka u dhashay lama huraan ay tahay inuu helo sida: Biyo ,Dab ama danabka cusub, xarumo caafimaad ,waxbarashada, waddooyin la maro ,Hawlgalinta gaadiid dadwayne iyo Nabadgelyada qofka dalka u dhashay oo sugan.\nWaxaa ugu lama huraan ah adeegga bulshada ee dawladda laga rabo tixgalinta qofka dalka u dhashay iyo bulshadaba guud ahaan in uu qofku ku noolyahay nolol gobonnimadiisa u dhammeystirantahay oo aysan jirin werwer iyo walaac uu ka qabo dowladiisa.\nDhisiddda qofka dhaladka ahi waxa ay ka baaxadweyntahay dhisitaanka waddooyin qurxoon iyo dhismayaal waaweyn , maxaa yeelay? waddo gaadiid, guryo qurxoon ujeedo weyn kuma fadhiyaan noolihii ku socon lahaa waddooyinkaas kuna noolaan lahaa guryahaasi haddii nolol liidata ama uu ciriiri dareemayo uu ku jiro.\nBulshada soomaaliyeed ayaan iyo cawo uma yeelan dadwlad u taagan danaha qofka Soomaaliga ah ah laga soo bilaabo 1969 markii ciidanku ay burburiyeen hannaankii dadweynaha madaxa bannaan ee bulshadu cidda ay rabto ay dooran jirtey.\nWaxaa jiray in saluugu jirey ilaa markii gobonnimada la qaatay ee dowlad Soomaaliyeed dhiddibada loo taagay, Abwaano aragtidoda ku muujinaya suugaan iyo saluuga ku jira ayaa yiri:\nMisna laguma diirsade qalbigu, Waa dirkii Karele!” ( Axmed Ismaaciil Diiriye (Qaasim):\nBal muxuu maslaxadoo itaray ministerkaan doortay! (”Aadan Axmed Yuusuf (Aadan-carab)\nWaagii 21ka gu ahayd ee uu ciidanku dalka k atalinayay qofka Soomaaliga ahi wax milge iyo maamuus ah kuma lahayn dalkiisa, mana jirin awood uu qofku u lahaa inuu dareenkiisa iyo rabitaankiisa muujiyo. Waxaa jirtey caburin xooggan oo qofka ku jujuubeysay inuu sacabka u garaaco wax uusan ku riyaaqsanayn isagoo ka baqaya hadduu si dhab ah dareenkiisa u muujiyo in uu la kulmo, Dil iyo xarig uusan jirin cid iyo xeer ka badbaadinaya.\n1991 nidaamkii kaligii taliga ahaa meesha waa uu ka baxay markii uu burburay wixii hannaan dawladeed ee dalku lahaa oo ay ugu horreyso ciidankii oo kala jabiyay qabiil qabiil .\nDagaal sokeeye oo lagu hoobtay kaddib waxaa la isku dayay in la soo dhiso oo dib loo yagleelo dowladdo hannaankii dalka dib usoo celiya kuwaas oo qaybo kamid ah daba lagu soo dhisay.\nHadba waxay maalin joogta oo hardan iyo is diidooyin badan dhacaan ugu dambeyn 2012 waxaa suurta gashay in doorasho dalka gudihiisa lagu qabto oo la dhiso dawlad aan ku meelgaar ahayn oo adduunku aqoonsaday lehna haykal dowladnimo oo lagu tixgeliyo. Waxa dowladdo shisheeyaad oo badani ay garowsadeen in markan Soomaaliya lays garabtaago oo dib u dhiskeeda laga qaybqaato, si dib loogu yagleelo dhammaan hannaanki dowladdi lahayd. Waxaa laysku dayey in dib loo dhiso dhanka xarumihii lagama maarmaanka u ahaa hannaanka dowladnimo iyo hawlwadeeno ka hawlgala oo dowladda u adeega iyo dadka..\nWaxaa dib loo hawlgeliyey Bangigii dhexe, si kastaba ha ahaatee ilaa hadda qofka soomaliga marna ma helin adeeg dawladeed ilaa intii dowladeed is dabamarayey ee la soo dhisay. Dowlad weliba heer bay gaarsiisay dedaalkeeda, welise ma jirto dowlad hannaanka si dhab au dhammeystirtey, guud ahaan ama qayb ahaana gaarsiisay adeegi dowlad looga baahnaa, inkastoo hadda ay ka duwan yihiin habka iyo waddada loo maro dowladnimadu middii keligii taliska ahayd, haddana weli waxaa jira qabyo badan oo muuqata.\nIs dhalanroga siyaasadeed ee hadda jira ayaa ah in qofka Soomaaliga ahi dareemayo madax bannaani qofeed oo dalka dastuurkiisu siinayo, ha ahaato mid siyaasadeed, mid hadal iyo mid ganacsi intaba dalka gudihiisa gobolka uu doono ha jooge, waxyaabaha kale ee lagu naaloon karo inay bulshadu dowladnimada u bislaatay waxaa ka mid ah in doorasho lagu kala baxo ninka laga guuleystaana uu si nabadgelyo leh talada ugu wareejiyo midka helay codka tirada badan, isla sidaasoo kale ayaa waxaa socda dhisme soo ifiya oo laamaha dowladda ah, oo jooga bilow fiican una baahan uun in si weyn loo dardargeliyo.\nDawladda hadda xilka haysa waxaa loo baahanyahay in aysan wiiqin hannaanka madax bannaanida qofka oomaaliga ah ayna siiso maamuuska iyo madax bannaani ku dhisan inta xeerka dalku u ogolyahay, sidoo kale ay dhismaha hannaanka dowladnimada xoojiso kaalimaha weli dhiman.\nWaa in la is dhawro oo la is tix galiyo , maxaa yeelay ah soomaali wax ay isku qabto iyo dhibkeey isku gaysteen waxaa yar waxa ay isku gaysteen .colaadda dareenka iyo kalsooni darrada kala gashay ayaa ka badan midda muuqata .Waxaa loo baahanyahay heshiis dhaxalgal ah iyo sinaan qof weliba dareemo inaan dalka iyo dowladnimada laga lahayn.


Cabdi Xaashi Cabdullaahi, Gudoomiyaha Aqalka Sare ayaa hogaaminayo wafdiga kusii jeeda Kismaayo, halkaasi oo lagu wado inay wadahadallo ku saabsan xal-u-helidda Khilaafka Siyaasadeed ee u dhexeeya dowladda Federaalka iyo maamul goboleedyada.\nCabdi Xaashi ayaa sheegay in safarkooda Kismaayo uu qeyb ka yahay dedaallada mudo dheer uu soo wadey Aqalka Sare ee lagu dhex-dhexaadinayo Villa Somalia iyo dowlad goboleedyada, taasoo hadda heer gaba-gabo ah mareysa.\nGuddiga Gaarka ahaa ee Aqalka Sare Baarlamaanka Federaalka Soomaaliya, ayaa soo saaray Warbixin iyo goa'an ku saabsab khilaafka dowladda Federaalka ah iyo Dowladaha xubnaha ka ah 27-kii November.\nWaxuu Guddiga ugu baaqey Xukuumadda inay fuliso go'aanka uu soo saarey oo xambaarsan tabashooyinka maamul goboleedyada, oo ay soo aruuriyeen Guddiyadii Aqalka Sare uu u diray Caasimadaha dowlad goboleedyada.\nRa'iisul Wasaare Khayre ayaa magacaabey 22-kii October guddi 4 wasiir ka kooban, oo Aqalka Sare kala shaqeynayo xal u raadinta tabashooyinka Maamullada iyo soo afjarida Khilaafka siyaasadeed ee dalka ka jira.\nDhex-dhexaadinta Aqalka Sare ayaa kusoo beegmaaysa xilli isbedello ay ka dhacayaan maamul goboleedyada, oo Madaxda qaar uu waqtigooda xil heynta uu dhamaadey, sidoo kale uu is-casilay Madaxweynaha Koonfur Galbeed, Shariif Xasan.\nKhilaafka dowladda Federaalka iyo maamullada aaa gaarey heerkii ugu sareysay iyadoo...\nSoomaliya 09.12.2018. 11:02


Edouard Mendy oo waajibaadka qaranka u seegaya ilkihiisa dartood – Gool FM\n(London) 22 Maarso 2021. Goolhayaha kooxda kubadda cagta Chelsea ee Edouard Mendy ayaa seegaya kulammada xulka qaranka Senegal ee soo aaddaan maadaama uu la balansan yahay dhaqtarka ilkaha (dentis).\nTababaraha Blues ee Thomas Tuchel ayaa xaqiijiyay in 29-jirka goolka qabta uu seegayo waajibaadka qarankiisa iyadoo senegal ay ciyaareyso labo kulan oo ka tirsan is reeb-reebka koobka Africa Cup of Nations, waxaana taas baddelkeed uu aadaayaa dhaqtarka ilkaha si ilkaha loogu hagaajiyo.\nMendy ayaa seegay ciyaartii ugu dambeysay Chelsea ee ay FA Cup-ka guusha kaga gaartay kooxda Sheffield United waxaana baddelkiisa shabaqa ilaalinayay Kepa Arrizabalaga.\nGoolhayahan ayaa sidoo kale seegaya kulammada xulkiisa bishan uu la ciyaarayo xulalka Congo and Eswatini, inkastoo ay Senegal horraan xaqiijisatay booskeeda koobka qarammada qaaradda Afrika ee cameroon lagu qaban doono sanadka dambe.\n“Mendy waa uu joogi doonaa maxaa yeelay waxa uu marayaa sanco ilkaha looga sameyn doono” ayuu yiri macallinka Jarmalka ah kaddib shirkii jaraa’id ee ciyaartii shalay.\nShabaq ilaaliyaha Chelsea ayaa gool isagoo aanan laga dhalin garoonka ka baxay 11 kulan tan iyo markii uu Tuchel la wareegay shaqada kooxda ka dhisan galbeedka London.\nAndrea Pirlo oo shaqadiisa shaki weyn la galinayo iyo warbaahinta Taliyaaniga oo baahisay xilliga la ceyrin doono macallinka Juventus


Ma i tusi kartaa sida aan ugu guuleysto Amazon iyadoo la adeegsanayo xogta raadinta ee tartamayaasheyda?\nHaa, taasi waa su'aasha saxda ah. Waxaan ula jeedaa marka saxda loo isticmaalo, xogta Amazon raadinta xogta ay kuugu dhow ama qaybaha kooxuhu waxay noqon karaan nidaamkaaga tooska ah ee guulaha ganacsiga ugu weyn ee halkaas ka jira. Waxaan shakhsiyan aaminsanahay in fure u ah natiijooyinkaaga ganacsi ee ugu sarreeya markasta waxaa laga heli karaa inta badan caqli-celinta caanka ah ee ereyada caanka ah ee caanka ah ee ay isticmaalaan dukaamada nool, oo ay weheliso istaraatejiyad sir ah oo dabacsan. Waxyaabahani waa in shaqada oo dhan ay si fudud u noqon karto hal piece oo cake ah - dhammaan waxa aad u baahan tahay waa inaad heshaa qalabka saxda ah ee ku shaqeynaya cilmi baaris haboon oo ugu dambeyntii noqoto guul weyn ee Amazon oo kaliya isticmaalaya xog raadinta ee tartamadaada - chapter 7 lawyer pennsylvania. Sidaas darteed, tixgelinta in arrinta ugu adag ee halkan ay tahay in la helo xal dhamaystiran oo ka dhexjirta tirada dhabta ah ee dalabyada kala duwan ee laga heli karo internetka. Taasi waa sababta hoosta aan u socdo inaan kuu tuso qalabkayaga software-ka ugu fiican si aan u sahlanaado - labadaba cilmi-baarista muhiimka ah ee tartanka, habka ugu wanaagsan ee fursadaha raadinta fursadaha loo yaqaan 'kickstart', iyo xalalka qiimaha jaban ee loo baahan yahay si looga dhigo hogaaminta niche ama qaybta wax soo saarka.\nDhaqdhaqaaqa Kacbada Laga bilaabo Bilowga Bilawga\nAan ku bilaabo fursadaha bacdamaa Amazon oo leh xog raadis ah oo ku saabsan alaabooyinka ugu baahida badan, iyo heshiisyada ugu kulul ee laga helo suuqa. Halkan waxaa ah marka qalabka JungleScout uu yimaado ciyaar! Software noocan ah waxaa loo yaqaanaa xulashada ugu fiican ee cilmi-baarista xogta loo baahan yahay si loo helo fursadaha iibsadaha fursadaha ee Amazon, helitaanka sheyga ugu wacan ee rajeynaya in lagu daro liiskaaga wax soo saarka hadda. Waxa kale oo aad u fudud - si fudud ayaad u noqon kartaa hawsha dhabta ah ee adkaa si aad ula socoto habka muhiimka ah ee ka soo horjeeda guulahaaga si aad u nidaamsan oo hab fudud oo u soconaya hab isku dhow.\nKa dhigo Nidaamyada Wanaagsan ee Wanaagsan iyo Tilmaamaha Qodobbada Key Words\nXariirka waa qalab kale oo cajiib ah si aad u hesho sawir weyn oo ah raadinta Amazon, xog farsamo oo ku saabsan keywords caanka ah ee ugu caansan ee hadda lagu taliyay liiskaaga, iyo sidoo kale malaha fikradda ugu qiimaha badnayd ee ku saabsan ereyada muhiimka ah iyo ereyada raadinta dheer-dheer raadiyahaaga horay loo soo doortay. Maxaa ka sii badan - Waxaan heley xoojinta xitaa awood badan marka ay timaado higsiga ololaha PPC ee waxtarka ugu sarreeya. Dhamaantiis, qalabkani wuxuu iga caawiyay wax badan maaraynta khatarta, sababtoo ah qiyaasta xogta la isku halleyn karo oo sax ah ee qiyaasta faa'iidada, dakhliga bil kasta, xawaaraha iibka, dakhliga netka ee FBA ka dib, iwm\nFaa'iido Ka Sarreysa Qiimeeynta Qiimeenta ah ee Xisaabinta iyo Istaraatijiyada Iskuduwidda\nQodobka ugu danbeeyay ee aan rabo in aan kuu muujiyo maanta waa Keepa. Waa hab sahlan oo sahlan oo loo maareyn karo qiimaha qalabka Amazon. Waa isugeyn nadiif ah oo cad oo ku dhawaad is-sharaxan. Si kastaba ha ahaatee, aan u qoro sifooyinka muhiimka ah ee ay ku ballanqaadeen Tuta software qiimaha - ugu yaraan sababtoo ah dhamaystirka. Qaar ka mid ah kuwa kale, tracker qiimaha ayaa kaa caawin kara taariikhaha isku-duwidda ee isku-dhafan ee lagu soo bandhigay hab ku salaysan qaabsocodsiinta, digniinaha dhabta ah ee qiimaha hoos u dhaca / kor u kaca iyo isbedelada helitaanka, aragti sahlan oo toos ah oo la heli karo iyada oo loo marayo fidinta korriinka, iyo sidoo kale dhaqdhaqaaqa dhaqdhaqaaqa, si aad u aragto heshiisyada ugu dambeeyay ee Amazon iyo isbarbardhig qiimaha ku dhowaad marnaba.